Arlo horretan guztira 33 kexa-espediente berri ireki dira 2016. urtean; hau da, Arartekoak urtean zehar izapidetzea onartutako guztien %1,53. Jarraian, espediente horien banaketa azalduko da, arloka:\n•\tKirol jarduerak\t9\n•\tKultura, industria eta arte ondarearen babesa\t9\n•\tAdministrazioaren funtzionamendua eta prozedura administratiboa\t6\n•\tHerritarren hizkuntz eskubideak\neuskal administrazioekiko harremanetan\t4\n•\tBeste alderdi batzuk\t3\n•\tKultur ekintzak\t2\nUrtean zehar izapidetutako kexen egoerari dagokionez, txosten hau ixterakoan, egoera hauxe zen:\nBeste behin ere, euskara eta gaztelania koofizialak izatearen ondoriozko hizkuntza-eskubideen defentsaren ingurukoak izan dira eremu honetan egin diren jarduera gehienak. Sektoreka, bi hauek nabarmendu daitezke:\n•\tEuskarazko osasun-arreta. Osakidetzako Giza Baliabideen Zuzendaritzako Euskara Zerbitzuari esker, arrazoi horren harira jaso ditugun kexa batzuk konpondu ahal izan dira, bai eta egiturazko oztopoak identifikatu ere. Oztopo horiek, kasu batzuetan, herritarrei eskubide hori bermatzeko orduan oraindik ere badirauen hobekuntza-tartea jartzen dute agerian.\n•\tUdaletako jarduera elebakarrak, hizkuntza batean zein bestean egindakoak, bai ekitaldi publikoen eremukoak, bai eskubideen erabilerarako garrantzitsuak diren informazioak zabaltzean egindakoak. Eusko Jaurlaritzako Kultura eta Hizkuntza Politika Sailaren Hizkuntza Politikako sailburuordearekin koordinatuta garatu da, hein handi batean, gure lana; eta, zehazki, bertako Elebide zerbitzuarekin koordinatuta.\nEuskararen ezagutza sustatzeko eta egiaztatzeko politikei dagokienez, zentzu bikoitzean aritu da Arartekoa: alde batetik, euskara ikasteko laguntza publikoen araubidea hobetze aldera, eskudun administrazioekin akordioak eginez, ahalik eta pertsona kopuru handienarentzako laguntza irisgarriak izan daitezen horiek, berdintasun-irizpideetan oinarritutakoak, eta, bestetik, HABEHelduen Alfabetatze eta Berreuskalduntzerako Erakundeak hizkuntza-gaitasuna ebaluatzeko egiten dituen ebaluazioen inguruan aritu da erakunde hau. Azterketak egin zituzten pertsona batzuek Arartekora jo zuten, HABEk azterketak zuzentzeko orduan erabiltzen dituen irizpideei buruzko informazio gehiago eskatuz, eskuratutako emaitzak aurkaratzeari begira. Erakunde honen zereginen artean, herritarren babesgabetasuna saiheste aldera, administrazioaren jarduera legeak aurreikusten dituen bermeei egokituko zaiela ziurtatzea dago. Horretarako, jasotako kalifikazioan arrazoiketa urria egoteari buruzko kexetan hartu ahal izan dugu esku; arrazoiketaren oinarri akademikoari dagokionez, ordea, ez dagokigu ezer egitea.\nKultur-ondarea babesteko gaietan, babes-araubidea betetzen dela ziurtatzera bideratu dugu gure lana, hirigintza-jarduerei dagokienez. Era berean, kultur-interesekotzat hartzeko ondasunak identifikatzeari eta hautatzeari buruzko espedienteak izapidetu ditugu, bai partikularrek eskatuta, bai ondasun horiek babesteko ekimen herritarrek eskatuta. Balorazio-irizpideak, herritarren parte-hartzea eta izapidetzeko epeak izan dira gure jardueretako hiru alderdi, Eusko Jaurlaritzako Kultura Sailaren aurrean, Donostiako Udalaren aurrean eta Bizkaiko zein Gipuzkoako Foru Aldundien aurrean izapidetu ditugunak.\nEremu honetan jaso ditugun gainerako kexen artean, kirol-diziplinaren ingurukoak eta haurrentzako kirolaren eta haurren aisialdirako jardueren ingurukoak nabarmendu ditzakegu.\n2.1.\tEuskararen irakaskuntza, langabetuak lanerako gaitzeko neurri gisa\nHainbat kexatan, kexagileak langabetuak ziren, eta beren kexetan azaltzen zuten Lanbidera jo zutela, bi hizkuntza ofizialak ezagutzea eskatzen duten lanpostuetara sartzeko aukera edukitze aldera, hizkuntza-gaikuntzarako neurriak topatzeko itxaropenez, enplegurako prestakuntzaren zati gisa hartuta horiek. Beren nahigabea adierazten zuten; izan ere, asmo hori zapuztuta ikusi ondoren egiaztatu zuten beren udalek ere ez zutela eskaintzen berariaz kolektibo horri zuzendutako laguntzarik euskara ikasteko.\nHain zuzen ere, Enplegurako Euskal Zerbitzuak beste hizkuntza batzuk ikasteko ikastaroak jasotzen zituen enplegurako gaitzeko programetan, baina ez euskara ikasteko ikastaroak, udalak baitira xede horretara bideratutako laguntza publikoak kudeatzen dituztenak. Alabaina, erakunde honek egiaztatu ahal izan duenaren arabera, udal guztiek ez dauzkate horren inguruko programak, eta ez dago homogeneotasunik egun herritarren eskura dauden programen artean.\nGure ustez, erakundeen artean jorratu behar zen kontua, erantzun oso eta homogeneoa emateko xedez. Beraz, Eusko Jaurlaritzako Enplegu eta Gizarte Politika Sailera jo genuen, bai eta horren baitako Hezkuntza, Hizkuntza Politika eta Kultura Sailera ere, eta biztanleen kopuru handiena duten udaletara. Gaiaren gainean zuten iritzia eskatzeaz gain, guztiei eskatu genien laguntza, eremu horren inguruan zituzten laguntzei buruzko informazioa eman ziezaguten.\nAipatu administrazioek bat egin zuten erakunde honek helarazitako kezkarekin, eta 2016an abiarazitako edo abiaraziko zituzten ekimenen berri eman ziguten, euskara unibertsaltasun-irizpideekin ikasteko erraztasunetan aurrera egiteko xedez. Hori guztia, 2014an onartutako Agenda Estrategikoaren esparruan, “HABEren, LANBIDEren, udal-euskaltegien, euskaltegi pribatu homologatuen, Hizkuntza Eskola Ofizialaren, IRALEren, IVAPen eta eremu horretako gainerako eragile publiko eta pribatuen arteko osagarritasuna aztertzea eta indartzea” aurreikusten baitu horrek.\nEuskara sustatzeko neurri horien gaineko balorazio positiboa egiten dugun arren, Arartekoak adierazi zuen gure politika publikoek gabezia bikoitza zutela arlo horretan:\n•\tBi hizkuntza ofizialak ikasiz langabetuak lan-merkatura sartzeko aukerak hobetzeko estrategia integrala falta da.\n•\tUdal guztien programak ez doaz norabide berean, eta horrek, praktikan, alderaketa eginez gero, kaltea dakarkio biztanleriaren sektore bati; hau da, zein udalerritan bizi gorabehera, botere publikoek berdintasun-irizpideekin indartu beharko luketen sektore bati.\nOndorioz, urtean zehar, apirilaren 20ko 3/2015 Gomendio Orokorraren segimendua egin zuen Arartekoak. Gomendio horren bidez, tokiko administrazioarekin eta Lanbiderekin batera, langabetuek euskara ikasteko laguntza publikoak sustatzeko eta zabaltzeko xedez lan egin zezala eskatu zitzaion Eusko Jaurlaritzako Hezkuntza, Hizkuntza Politika eta Kultura Sailari, eta berdintasun-baldintza beretan gerta zedila laguntza horietarako sarbidea.\n2016ko irailaren 8an, urrats nabarmena eman zen norabide horretan, HABEren eta Lanbideren arteko hitzarmen bat sinatu baitzen. Horrekin bat eginez, euskara inolako kosturik gabe ikasteko aukera eskaintzen hasi zitzaien Euskal Enplegu Zerbitzua hiru eremu zehatz hauetan lana eskatzen zuten langabetuei: eremu soziosanitarioan, merkataritzakoan eta ostalaritzakoan. Halaxe jakinarazi zion HABEk Arartekoari, eta era berean adierazi zion bi erakundeek lanean jarraituko zutela gainerako sektore ekonomikoetara heda dadin eskaintza, orokorra bihur dadin enplegua eskatzen duten pertsona guztientzat, erakunde honek gomendatutako baldintzetan.\n2.2.\tAurrekariak deuseztatzea kirol-zigor baten xedeetarako\nSokatirako klub batek Arartekora jo zuen, Kirol Justiziako Euskal Batzordeak tiratzaile bati ezarritako zigorraren gainean kexaka. Klubaren arabera, aipatu batzordeak oker egin zuen berriro erori ez izanaren ondoriozko aringarria ez ezartzeagatik (Euskadiko Herri Kirol Federazioaren diziplina-erregelamenduan dago jasota). Erakunde kexagilearen ustez, inguruabar hori kontuan hartu beharko litzateke bai kirolaria aurretik zigortu ez denean, bai, aurretik zigorra jaso arren, legeak aurrekariak deuseztatzeko ezartzen duen denbora igaro denean, eta azken hori zen kasua.\nBatzordearen iritziz, ordea, inoiz zigorrik jaso ez duenari bakarrik ezar dakioke aipatu aringarria, eta ez aurretik zigorra izan duen bati, aurrekariak deuseztatuta egon arren. Zigor Kodean oinarritu zen horretarako, zuzenbide osagarri gisa hartuta hori; izan ere, horren arabera, berrerortzearen ondoriozko larrigarria ezartzea galarazteko deuseztatzen dira aurrekariak, baina ez aringarria ezartzeko.\nEusko Jaurlaritzako Hezkuntza, Hizkuntza Politika eta Kultura Sailera jo genuen, funtsezko bereizketa bat azaltzeko: gauza bat da Zigor Kodearen 22.8. artikuluak baliogabetu daitezkeen aurrekariak aintzat ez hartzea berrerortzeko ondorioak direla-eta, eta beste gauza bat da, publizitate negatiboa saiheste aldera, hori izatea legeak, 136.5. artikuluaren bidez, aurrekariak baliogabetzeari emandako funtzio bakarra.\nZigorraren xedeetarako, aurrekariak deuseztatzeko ekintza ez zaio mugatzen berrerortzearen ondoriozko larrigarria ezartzea saihesteari. Halaxe baieztatzen du Auzitegi Gorenak. Horren ustez, inguruabar aringarriak edo larrigarriak ikusteko modua beste prozesu zabalago bateko parte da, eta, prozesu horren bitartez, zigorra banakatu beharra dago, jokaerak merezi duen gaitzespen penalaren arabera. Zentzu horretan, kondenatuak berrerortze xedeetarako deuseztatu ezin daitezkeen aurrekariak dituenean, bere jarrerak gehiago kaltetuko du hala ez denean baino. Ezarri behar den zigorra eta horren exekuzioa zehazteko orduan ordenamenduak aurreikusten dituen mekanismo ezberdinetan islatzen da bereizketa hori. Horien artean, erantzukizuna alda dezaketen inguruabarrak daude. Zigor Kodean, larrigarria ezartzeko edo ez ezartzeko aukeran bakarrik zehazten da hori; beti ere, berrerortzerik ez egoteagatiko aringarririk ez badago. Federazioaren diziplina-erregelamenduan, ordea, 21.2. artikuluan aurreikusten da, eta logika berbera erabili behar da aringarria ikusteko, kontuan hartuta administrazioak zigortzeko duen eskubidean proiektatzen direla zigor-zuzenbidearen printzipioak.\nHorregatik balioetsi zuen erakunde honek, eta halaxe jakinarazi zion aipatu sailari, esku artean dugun kasuan kontuan hartu beharko zatekeela aipatu aringarria, zigorra banakatzeko xedeekin.\nArartekoak azaldutako oinarri juridikoa ikusirik, Kirol Justiziako Euskal Batzordeak berraztertzeko bidean beheratu zuen ezarritako zigorra, aringarria ezarri baitzion kirolariari, aurrekaririk ez izateagatik.\nErakunde honen nazioarteko proiekzioa areagotu egin da txostenean aipatzen den urtean, erantzun egin baitzaio lankidetzaren, praktika onen trukearen eta partekatutako hausnarketaren bidez herritarrei ematen zaien zerbitzua, bai herrialdearen barruan, bai kanpoan, hobetzen laguntzen duten foro guztietan egoteko beharrari. Eta, hizkuntza eskubideen esparruan, maila guztietan ekarpen garrantzitsuak egiteko kokaleku bikainean jarri dute Arartekoa bai eskarmentuak, bai eskubide horien defentsan egonkortutako ibilbideak.\nZentzu horretan, aintzat hartu behar da Arartekoa, Euskadiko beste erakunde batzuk eta gure gizarte zibila bezalaxe, gure mugetatik harago aktiboki egon izanak herriaren dimentsio estrategikoa eskuratzen laguntzen duela; izan ere, horren bidez, gizarte dinamiko eta berritzaile gisa erakusten da Euskadi, halakoxea baita; orainak mundu-mailan planteatzen dituen erronken jakitun den eta, gizarte kohesiotik eta kalitateko demokraziatik abiatuta, erronka horiei aurre egin nahi dien gizarte gisa, estatuetako mugek barik, arazo komunek eta balio partekatuek zehaztutako esparru batean.\nArartekoaren lanaren nazioarteko dimentsioari testuingurua eman zioten egitateen artean, hauek nabarmendu daitezke hizkuntza-eskubideen arloan:\n•\t2016aren hasieran, Hizkuntza Ordezkarien Nazioarteko Elkarteko (IALC, ingeleseko siglen arabera) partaide izatea erabaki zuen Arartekoak. Bertan, presentzia aktiboa izan dugu, eta horren berri emango dugu txostenean, erakundearen nazioarteko jarduerari eskainitako atalean.\n•\tEuropako Kontseiluko Adituen Batzordeak egindako 4. txostena (Espainian Eskualde edo Gutxiengoen Hizkuntzen Europako Ituna zenbateraino betetzen den azaltzen duena) aurkeztu da, bai eta Europako Kontseiluko Ministroen Batzordearen gomendioak ere (aipatu txostenean daude oinarrituta gomendiook). 2014ko urrian egindako bisita batetik abiatuta egin zen txosten hori, eta, bertan, askotan errepikatu dira aipatu batzordeak hiru urte lehenago ere azaldu zituen ohartarazpenak. Gainera, erakunde honek ohartarazpen horien berri eman izan du Legebiltzarrarentzako txostenetan.\n•\tBilbon egin zen Hizkuntza Aniztasuna Sustatzeko Europako Sarearen (NPLD, ingeleseko siglen arabera) urteko batzar nagusia. Sare hori da Europako Hizkuntza Aniztasunerako Bide Orriaren arduraduna.\n•\tDonostian egin zen Hizkuntza Aniztasunaren Foroa, eta, bertan, zaurgarritasun-egoeran dauden hizkuntzak suspertzeko estrategien inguruan eztabaidatu zuten mundu osoko adituek. Esparru horretan aurkeztu zen Hizkuntza Eskubideak Bermatzeko Protokoloa edo Donostiako Protokoloa deritzona. Aurrekaritzat hartuta Hizkuntza Eskubideen Adierazpen Unibertsala eta desagertzeko mehatxua duten hizkuntza europarrei eta Europar Batasuneko hizkuntza-aniztasunari buruzko txostena, Europako Parlamentuak 2013ko ekainaren 18ko ebazpenaren bidez berretsitakoa hori, hizkuntzak errespetatzeko 185 neurri proposatzen ditu protokoloak, Europan egoki kudea dadin hizkuntza-aniztasuna. Onartu zen egunean bertan, hizkuntza-eskubideak bermatzeko lan egiten duten mundu osoko erakundeei aurkeztu zien Arartekoak protokoloa, IALCren on line mintegi baten bidez. Oso ondo baloratu zuten hori.\n•\tEuropar proiektu gisa onartu zen Euskararen Adierazle Sistema (EAS). Euskal Herri osoko organismo publikoek sustatu zuten, eta Eskualde Garapenerako Europako Funtsak (FEDER) finantzatu zuen gehienbat. Ebaluazio-tresna hori garrantzitsua da; izan ere, hizkuntza hedatzeko normalizazio-neurrien eragina aztertzean, eragin hori ez da fenomeno isolatutzat hartzen, alderdi demografikoekin, ekonomikoekin eta kulturalekin elkarreraginean dagoen fenomeno sozialtzat baizik, erakunde honek gomendatutakoaren ildoan.\nAzken alderdi horrekin duen lotura dela-eta, adierazi beharra daukagu VI. Inkesta Soziolinguistikoa argitaratu zela 2016an. Horren emaitzen arabera, azken bost urteotan % 2 igo da euskal hiztunen kopurua, eta % 10 azken 25 urteotan. Euskadiko herritar helduen % 34k hitz egiten du euskaraz (63.000 pertsona inguruk), baina ehunekoa % 31ra jaisten da ezagutza aktiboaz hitz egiten badugu. Era berean, adierazgarriak dira, baita ere, herritarrek euskararekiko duten jarrerari buruzko datuak. Horien arabera, euskara sustatzearen alde dago herritarren % 65, 1991n baino % 10 gehiago, eta 2011n baino % 3 gehiago; aldi berean, gainera, murriztu egin da horren aurka daudenen ehunekoa, % 14 baitziren 1991n, % 12 duela bost urte eta % 9,3 2016an.\nIldo horretan, maiatzean Eta hemendik aurrera zer?/Y a partir de ahora qué? dokumentua aurkeztu zela adierazi behar dugu. Eusko Jaurlaritzako Hizkuntza Politikako sailburuordearen ekimena da, eta, Euskararen Aholku Kontseiluan landu ostean, lehentasunezkoa izatera iritsi da; bai euskara suspertzeko prozesuaren gaineko hausnarketan adostasunak lortu dituelako, bai garapen jasangarria duelako.\nBestetik, Euskadiko tokiko erakundeen apirilaren 7ko 2/2016 Legea onartu dela adierazi behar dugu. Lege horrek garrantzia dauka Arartekoaren jardunean, arlo honi dagokionean, herritarrek askotan jotzen baitute erakunde honetara euskararen inguruan kexaka; hala nola, udalek hizkuntzaren normalizazioaren eremuan dituzten eskumenen inguruan.\nEskumen horien erabilerak, hain zuzen ere, ebazpen judizial garrantzitsuak ekarri zituen urtean zehar. Horien artean, EAEko Justizia Auzitegi Nagusiko Administrazioarekiko Auzien Salaren 2016ko maiatzaren 25eko epaia nabarmendu behar dugu, mugarria izan baitzen gure toki-korporazioetan euskara lanerako hizkuntza gisa erabiltzeari dagokionez. Ebazpen horrek babestu egiten du Estatuko Administrazioari aktak euskaraz bakarrik bidaltzea erabaki zuten udalen jarduera, «legezko benetako zentzugabekeriatzat» jo baitzuen Estatuko Administrazio Periferikoak -gainerako administrazioek bezala- bi hizkuntzen koofizialtasuna xede guztietarako errespetatzeko betebeharra izanik, «lurraldeko beste Administrazio Publiko bati euskara ezagutzen ez duela adierazi edo euskaraz idatzitako testuak itzultzeko eskatu ahal izatea». Erabaki judizial horrek, auzitegi berberak Aretxabaletako Udalari dagokionez antzeko terminoetan idatzi zuenarekin batera, Gobernuko Ordezkaritzak Euskadiko udal horien jardueraren aurka arrazoi horren harira jarrita zituen errekurtsoak kentzea ekarri zuen.\nArartekoak urte horretan bere jarduerarako kontuan hartu behar izan dituen gainerako epaien artean, hauek nabarmendu daitezke:\n•\tAuzitegi Gorenaren epaia, 2015eko abenduaren 30ekoa, 2014ko apirilaren 29koa berretsi zuena. Horren bidez, Euskal Autonomia Erkidegoko Justizia Auzitegi Nagusiak babestu egin zuen Administrazio Publikoaren Euskal Institutuak hartutako erabaki bat, zeinaren bidez hizkuntza-gaitasun zehatza edukitzea eskatzen baitzuen funtzio publikoko lanpostu jakin batzuetarako.\n•\tGasteizko Administrazioarekiko Auzien 1. Epaitegiaren epaiak, maiatzean, gaitzetsi egin zuen hiriburu arabarreko Udaltzaingoaren herritarren larrialdietarako zerbitzuko sei udaltzainek gutxienez -txanda bakoitzeko batek- euskarako 2. hizkuntza-eskakizuna edukitzeko eskakizunaren aurkako errekurtsoa. Eskakizun horrekin, erakunde honek gomendatuta duen bezalaxe, telefonoaren beste aldean bi hizkuntza ofizialak ezagutzen eta hitz egiten dituen agente bat egotea bilatzen da. Errekurtsoan adierazten zen apetazko betekizuna zela hori, eta, horren aurrean, zera adierazi zuen aipatu epaitegiak: «Argi dago Euskal Autonomia Erkidegoan edozein herritar zuzendu daitekeela toki-administraziora bi hizkuntza ofizialetako edozeinetan», eta hau ondorioztatu zuen: «Ez da Udaltzaingora sartzeko betekizuna; helmuga zehatz bati arreta eman behar dion agentearen egokitasunarekin, gaikuntza profesionalarekin eta gaitasunarekin zuzenean lotutako eskakizuna baizik».\n•\tEuskal Autonomia Erkidegoko Justizia Auzitegi Nagusiaren 2016ko irailaren 13ko epaia, Osakidetzan Euskararen Erabilera Normalizatzeko II. Planaren zati bat baliogabetzen duena. Horren arabera, aipatu plana indarrean jarri zen unean (2013an) plaza zehatz bat bete ahal izateko euskara ezagutzeko betekizuna egon ezean, baina betekizun hori beranduago ezartzeko data ezarrita egonez gero (derrigortasun-data deritzona), plaza hori titularra erretiratzeagatik aipatu data iritsi aurretik hutsik geratzea ez da arrazoi nahikoa aipatu eskakizuna planaren hasierako datara atzeratzeko.\nArartekoak arlo honetan duen jarduketa eraentzeko planaren garapenean, nabarmentzekoa da antolaturiko gizartearekin izan dugun lankidetza:\n•\tBizkaiko Abokatuen Elkargoko Euskara Batzordea.\n•\tHizkuntz Eskubideen Behatokia. Haiekin batera aritu gara lanean, herritarrek administrazioekin euskaraz aritzeko dituzten zailtasunen ondorioz jaso dituzten kexak aztertzeko, eta eskubide hori benetan gauzatu ahal izateko sortu behar diren politika aktiboen diagnostiko orokorra egiteko.\nHerritarren hizkuntza-eskubideen eremuan nazioartean egoteari dagokionez, arloan adituak direnekin egin ziren bilerak aipa daitezke, Donostian ospatu zen Hizkuntza Aniztasunaren Europako Foroa baliatuz egin zirenak; bai eta Hizkuntza Ordezkarien Nazioarteko Elkartearen esparruan egindako lana ere. Horri dagokionez, batetik, IALCeko gainerako kideekin urtean zehar on line partekatu ditugun hiru saioak aipa ditzakegu, eta, bestetik, Galway-en (Irlandan) aipatu elkarteak antolatu zuen urteko topaketa aipa dezakegu, non Arartekoak lehenengo aldiz hartu zuen parte, From ethnic to ethic: approaches to language and identity ponentzia aurkeztuz.\nHalaber, Eusko Jaurlaritzako Hezkuntza, Hizkuntza Politika eta Kultura Saileko Hizkuntza Politikako sailburuordearekin bildu gara, eta uneoro agertu da prest guri laguntzeko, erakunde honetan kexa jartzeko zioak izan diren unean uneko kasuak ebazte aldera, bai euskal administrazioen ingurukoak, bai estatuko administrazioen gainekoak. Ildo horretan, eta indarrean dagoen lankidetza-hitzarmenaren arabera, Arartekoak Elebide hizkuntza-eskubideak bermatzeko zerbitzuarekin elkarlanean egin duen lana aipatu behar dugu.\nAtal honetan adieraz dezakegu, beste behin ere, Osakidetzako Langileen Zuzendaritzaren laguntza jaso dugula. Hainbat bilera egin ditugu elkarrekin, bai jasotzen diren kexei arreta emateko sistema hobetze aldera, bai erakunde honek gomendatutako neurriak ezartzeari begira.\n5.1. Hizkuntza-aniztasuna eta errealitate sozioekonomikoa\nUne honetan, badirudi krisia, baita balioen krisia ere, eraikuntza europarra mehatxatzen ari dela, eta, beraz, ez da ustekabekoa eraikuntza horren arlo kultural eta politikoan parte ziren alderdi batzuk zalantzan egotea. Horietako bat da hizkuntza-aniztasuna, Europako Parlamentuak 2013ko irailaren 11ko ebazpenean adierazi zuenaren arabera. Ebazpen horretan, Europan hitz egiten diren hizkuntza guztiak laguntza eta sustapena behar duten balio komuntzat hartzea ziurtatzeko neurriak gomendatzen ziren. Horregatik ohartarazi behar dugu politika europarrek, mugarik ezagutzen ez duten errealitate sozial eta ekonomikoen aurrean daudenek, hizkuntza gutxituekiko errespetua horrenbeste ez sustatzeko arriskua dagoela; hau da, eleaniztasunaren aldeko apustu handirik ez egiteko arriskua dagoela, gehiengoen hizkuntzetako gaikuntza eskatzen baita; azken batean, merkatu globalizatuak erabilgarritzat jotzen dituen horien alde egiten baita, hazkuntza ekonomikoari, laneko mugikortasunari eta lanari begira. Urtea amaitu zenean, Hizkuntza Aniztasunaren Foroan egon ziren pertsona ospetsu batzuek arrisku horren berri eman zuten. Donostiak aipatu foroarekin itxi zuen kultur-hiriburutza.\nGauzak horrela, euskararen zaurgarritasuna errealitatea da oraindik ere, eta halaxe adierazi zuen UNESCOk, Arriskuan dauden munduko hizkuntzen atlasean NBEko Agentzia Espezializatuak berriro aipatu zuen atlasa abenduan, foroan Munduko hizkuntzen atlas berria aurkeztu zuenean.\nHorregatik guztiarengatik azpimarratu behar dugu aipatu zaurgarritasuna gainditzeko tresna gisa diseinatu den gure hizkuntza-politika ezin daitekeela bereizi politika publikoen eragin linguistikotik. Bai euskararen eta gaztelaniaren bizikidetzari dagokionean, bai munduko gainerako hizkuntzei dagokienean, eragin horren jakitun izan behar dugu, eta gure errealitate sozioekonomikoak, onerako eta txarrerako, gure administrazioek herritarren hizkuntza-eskubideak bermatze aldera hartzen dituzten neurrien benetako eraginaren gainean nola eragiten duen ikusi behar dugu. Ikuspuntu horrek bakarrik ahalbidetuko du, erakunde honen ustez, neurri horien eraginkortasuna ebaluatzea.\n5.2. Hizkuntzaren normalizazioaren inguruko adostasun sozialak\nElkarreragin horien ezagutza informazio-iturri etengabea izan behar da gure erakundeentzat, baita akordio sozial eta politiko zabala sustatzeari begira ere; izan ere, politika publikoen bidezkotasuna indartzeko komeni bada, hizkuntza-politikaren arloan ezinbestekoa da.\nHorregatik baloratu dugu ondo Euskararen gaineko oinarrizko diskurtsoen lanketa ekarri zuen hausnarketa-prozesu partekatua, Euskadin hizkuntza-politikak 20 urtera begira eduki behar dituen lehentasunen inguruan ezberdinen arteko elkarguneak sortzea ahalbidetu zuen neurrian. Zentzu horretan, erakusgarria da zera izatea oinarrietako bat, kontua ez dela gizarte elebiduna eraikitzea, eleaniztuna eraikitzea baizik, non “guztiek ulertuko dituzten bi hizkuntza ofizialak, eta euskara modu jarraituan haziko den”. Gizarte hori, eleanitza izateaz gain, anitza da, eta, bertan, hizkuntza-bizikidetza “funtsezko elementua” da gizarte-bizikidetzarako. Horixe da, azken batean, Arartekoak Erakunde Adierazpenean islatu nahi izan zuen ikuspegia. Euskararen Nazioarteko Egunaren harira argitaratu zen aipatu adierazpena.\n5.3. Euskarari laguntzeko udal-politikak\nArartekoak arrazoi horren harira jasotzen dituen kexek zuzeneko lotura dute aipatu berri ditugun adostasun horiekin. Beste alde batetik, Eusko Legebiltzarrarentzako aurreko txostenean jada adierazi genuen ziurgabetasun juridikoa atzematen zela udal jakin batzuek eremu horretan hartutako neurri batzuen inguruan, bai euskararen erabileraren inguruko ordenantza arautzailerik edo plan orokorrik egon gabe hartu zirelako, bai, ordenantzak edo planak egon arren, horiek indarrean dagoen araudiari egokitzen zaizkiela ziurtatzeko irizpide interpretagarriak zeudelako, euskararen eta gaztelaniaren koofizialtasunari dagokionean nahiz udalek hizkuntzaren normalizazioaren arloan dauzkaten eskumenei dagokienean.\nEuskadiko Toki Erakundeei buruzko apirilaren 7ko 2/2016 Legeak arindu du arazoa, berariaz jasotzen baititu, 7. artikuluan, tokiko erakundeek eta udalerrietako erakundeek euskararen erabileraren inguruan dauzkaten eskumenak. Hala ere, horrek ez du eztabaidak desagertzea ekarri, ez erakundeen aldetik, ez partikularren aldetik, eta Arartekoa irizpide hauek jarraituz mintzatu behar izan da:\n•\tEuskara ofiziala den lurraldeetako administrazio-instantzia guztietarako euskaraz idatzitako dokumentuek erabateko balio legala dutela babestu, Estatuko Administrazio Periferikoa barne hartuta, Euskadin erakunde ofiziala den heinean, euskara ulertzeko gai izan behar baitu. Gorago adierazi denez, zentzu berean mintzatu ziren auzitegiak 2016an. Horrek aldaketa ekarri zuen Espainiako Gobernuaren Ordezkaritzak EAEn zuen irizpidean, aipatu ordezkaritzak azkenik kendu egin baitzituen justiziaren aurren arrazoi horren harira jarrita zituen errekurtsoak.\n•\tUlergarria da udal batzuek hizkuntzaren normalizaziorako planen esparruan hartu duten erabaki hau: besterik adierazi ezean, euskara erabiltzea herritarrekin komunikatzeko orduan. Ez da apetazko hautua; izan ere, agerikoa da euskal hiztun askok gaztelaniara jotzeko joera dutela administrazioarekiko harremanetan, gure hizkuntzaren gutxitzearekin zerikusia duten arrazoi historikoak medio, eta botere publikoek joera hori murriztea nahi izatea. Euskal hiztunen kopuru handia dagoen udalerrietan dago euskara bakarrik erabiltzeko aukera, gaztelaniaz lagundu gabe, euskara komunikatzeko benetako tresna izan dadin.\n•\tHala ere, beste behin ere esku hartu behar izan dugu irizpide horien ezarpenak diskriminaziorik eragin ez diezaien gaztelania erabili nahi duten pertsonei, eta gogorarazi egin dugu administrazio publikoek ez dutela hizkuntza-eskubiderik, herritarren hizkuntza-eskubideak errespetatzeko legezko betebeharra dutela baizik. Kasu azpimarragarrienak honako hauek izan dira:\n-\tIngurune euskaldun batean dagoen udalerri bateko udal-aldizkaria edo horren “paisaia linguistikoa” osatzen duen seinaleztapena euskaraz bakarrik egotea ez zaigu iruditu, azaldu ditugun terminoetan, legearen aurkako jarduera denik.\n-\tAlabaina, zentzuzkoa da ulertzea norbaitek obra-baimena edo negozio baterako lokala jartzeko baimena izapidetu behar badu, bai eta banakako jakinarazpenetan ere, pertsona orok duela udalak bidaltzen dizkion jakinarazpenak gaztelaniaz jasotzeko eskubidea, hala eskatzen badu.\n-\tEra berean mintzatu gara herritar guztiei zuzendutako udal-bandoen edo lan-deialdien argitalpenen inguruan, bi hizkuntza ofizialen erabilera ezartzen baita horietan. Izan ere, herritar guztientzako informazio garrantzitsua helarazten da horien bitartez, eta, administrazioak bi hizkuntzak jakiteko betebeharra badu ere, herritarrek ez dute horrelako betebeharrik.\nArartekoak hainbat udaletara jo du ildo horretan, eta guztien laguntza jaso du, baita Eusko Jaurlaritzako Kultura eta Hizkuntza Politika Sailarena ere, Elebide zerbitzuaren bidez. Ondorioz, Arartekoaren esku-hartzea ekarri duten kasu partikularrak konpondu ahal izan dira. Dena dela, erakunde honek urte horretarako zituen proiektuen artean, ahalik eta toki-erakunde gehienek horren gaineko irizpideak hitzartzea zegoen, 2/2016 Legearekin eta euskararen erabilera normalizatzeko azaroaren 24ko 10/1982 Oinarrizko Legearekin bat eginez.\n5.4. Eremu defizitarioak Europako Gutunaren diagnostikoan\nBeste behin ere, Europako Kontseiluak Erregio edo Gutxiengoen Hizkuntzen Europako Itunak Espainian duen ezarpenaren inguruan egin duen txostenak agerian jarri zuen eraginkortasuna falta dela eremu jakin batzuetan, euskal hiztunek botere publikoekiko harremanetan euskara erabiltzeko eskubideari dagokionean. Horien artean, hiru eremu hauek jaso zituzten kexa gehien Arartekoan:\n•\tJustizia Administrazioari dagokionez, adieraztekoa da bertan lan egiten duten langileen erdiak baino gehiagok egiaztatuta dutela hizkuntza-gaitasunen bat, eta 2016an izan dela posible, lehen aldiz, abokatutzara sartzeko azterketak euskaraz egitea, edo gure epaitegietako dokumentuen bi heren elebidunak izatea (organo judizialen erabileran bestela gertatzen da, gaztelaniazko bertsioan bakarrik jasotzen baitituzte askotan kasua banakatzen duten datuak). Horrek guzti horrek aurrerapen nabarmena egin dela erakusten du, EAEko Justizia Administrazioaren Hizkuntzaren Normalizaziorako 2008-2017 Plan Orokorraren eta Auzia Euskaraz proiektuaren esparruan, irizpide onez lortu nahi baitute euskaraz idatz dadila prozedura judizial guztien izapidea, abokatuak demanda jartzen duenetik ebazpen judiziala idazten den arte.\nEgiazki, ordea, euskal hiztunen kopuruak nabarmen egiten du behera lekualdatu ez diren langileen artean, eta, bereziki, Justizia Administrazioko epaileen, fiskalen eta abokatuen artean. Ondorioz, euskaraz egiten diren demandek eta ebazpenek oso gutxi izaten jarraitzen dute, eta, gainera, ez da gorako joerarik ikusten, eremu akademikoan adibidez gertatzen ari denaren kontrara; izan ere, urtez urte, nabarmen areagotzen ari da euskaraz aurkezten diren doktoretza-tesien kopurua. Horregatik guztiarengatik, Gutunaren Adituen Batzordeak azpimarratzen jarraitzen du gure auzitegien erabiltzaileei, praktikan, burutik kentzen zaiela auzitan euskaraz jarduteko eskubidea, horrek dakartzan eragozpenei, atzerapenei eta berehalakotasun-galerari erreparatzen bazaie. Ondorioz, bi hizkuntza ofizialak hitz egiten dituzten epaile eta fiskal gehiago behar direla azpimarratzen du, eta legedia aldatu behar dela, prozedura judizialak euskaraz egitea bermatze aldera, aldeetako batek hala eskatzen badu.\n•\tOsasuna da, batzordearen arabera, eskubideen eta horien eraginkortasun-mailaren artean desfase handienetakoa duen bigarren eremua. Osakidetzak, irizpide onez, eskubide horiek erabiltzera bultzatzen ditu herritarrak, arreta jasotzeko hizkuntza aukera dezaketela jakinaraziz. Hala ere, gutxirako balioko du aukera horrek, Osakidetzan Euskararen Erabilera Normalizatzeko Bigarren Planean aurreikusten diren neurrien betetze-mailan aurrerapenak erregistratu diren arren, egiturazko arazoek hor egoten jarraitzen badute. Izan ere, planaren indarraldiak ekuatorea igaro badu ere, aipatu arazoek arriskuan jartzen dute bertako xedeen lorpena, bai mediku-arreta euskaraz jasotzeari dagokionez, bai, euskal osasun-sisteman, euskara lanerako hizkuntza normalizatua bihurtzeari dagokionez. Gauzak horrela, esanguratsua da batzordeak aipatzen duen hobekuntza-tarteak eta Arartekoak beste behin ere egiaztatu duen hobekuntza-tarteak bat egitea.\n-\tEzinbestekoa da Osakidetzako Zuzendaritzak hizkuntzaren normalizazioarekiko konpromisoa edukitzea; hala ere, hori ez da nahikoa hartu diren neurri asko eraginkorrak izan daitezen. Arduretako bitarteko eremuetan ikusten da, batzuetan, gainditu beharko litzatekeen ezagutza- edo inplikazio-gabezia.\n-\tHizkuntza normalizatzeko aukera ekartzen dute erretiroa hartzen duten langileen ordezkapenek, baina bakar-bakarrik bi hizkuntza ofizialetan lan egiteko gai direnek hartzen badituzte postu horiek. Bestela, arazoa sortzen da, eta, jaso ditugun kexen arabera, mediku-arretan ardura duten lanpostuei eragiten die horrek; zehazki, zerbitzuetako buruzagitzen mailan.\n-\tZerbitzuak kanporatzeari begira, bereziki garrantzitsua da kontratazioan eskatzen diren hizkuntza-irizpideak betetzen direla ziurtatzeko kontrola eta segimendua egitea, horren araberakoa baita, praktikan, herritarren eskubideen bermea.\n•\tOraindik ere kexa asko sorrarazten ditu Estatuko Administrazioak euskaraz ematen duen arretak, eta eskasa da bai batzordeak bai Arartekoak gomendatzen dituzten neurrien betetze-maila. Beraz, berriro deitu behar ditugu agintaritza nagusiak, zerbitzuak bi hizkuntza ofizialetan eman ditzaketen langileen kopurua nabarmen areagotu dezaten, eta Euskadin postu horietara iristeko prestakuntza-planak berrikus ditzaten, xede horrekin.\n5.5. Kirola eta aisialdiko jarduerak\nGai horren inguruan aurkeztu diren kexen artean, adingabeentzako kirol- eta aisialdi-jarduerak sustatzeko politika publikoen ingurukoak izan dira gehienak. Ebazpenetan bildutako informazioaren arabera, hobetzeko hiru eremu bereizi ditzakegu:\n•\tHaurrentzako udalekuei eta aisialdi-jarduerei dagokienean, informazioa egotea eta gurasoen eta jardueraren arduradunen artean harreman zuzena egotea dira, gure esperientziaren arabera, unean-uneko gaixotasunen edo egokitu ezinen inguruan sor daitezkeen antsietate- edo tentsio-egoerak murrizteko edo, hala badagokio, kudeatzeko modu onena. Bi kontu nabarmendu nahi genituzke zentzu horretan:\n-\tEgokia litzateke gurasoek aurretik ezagutzea gure hiru foru-aldundiek hitzartu duten jarduera-esparruak kasu horietarako ezartzen dituen jarduera-ildoak.\n-\tHaur batek gaixotasun-sintomak baldin badauzka, mediku-azterketa batek proba gehiago egiteko beharra adierazten badu, ziurtatu egin behar da modu arin eta zuzenean emango zaiela horren berri haurraren gurasoei, behin betiko diagnostikoari itxaron gabe.\n•\tArartekoak 2015eko urteko txostenean adierazi zuenez, urtean zehar hainbat esku-hartze egin zituen zenbait klubek edota entrenatzailek eskola-kirolaren aurretiko adinetan egiten den kirolaren esparruan izandako jarrera jakin batzuen inguruan. Hain zuzen ere, entrenamenduetan eta partiduetan, lehia-errendimendu handiagoa edo txikiagoa izatearen arabera adingabe batzuei, beste batzuen kalterako, ematen zaien protagonismoez ari gara. Erakunde honek badaki, ordea, klub eta entrenatzaile gehienek zuzentasun osoz burutzen dutela haur eta gazteen kirol-jardueraren zuzendaritza. Horregatik, Euskadiko hamabi udalerritako laginetik horri buruzko informazioa bildu ondoren, udalei zuzendutako otsailaren 16ko 2/2016 Gomendio Orokorra igorri zuen Arartekoak, heziketa-irizpideetan, irizpide parte-hartzaileetan eta ez lehiakorretan oinarritu daitezen beren udalerrietan haurrentzat antolatzen diren kirol-jarduerak, eskola-kirolaren aurretiko adinetan bereziki, eta irizpide horiek betetzearen mende jar dezaten, hala badagokio, klubek jasotzen duten udal-laguntza, bai instalazioen lagapenean, bai diru-laguntzetan edo sustapenean.\n•\tBeste herrialde batzuetan jaiotako adingabeak kirol federatuan inskribatzeko arazoak daude oraindik ere. Haurrak adoptatuta dauzkaten euskal familiek jarri zituzten arrazoi horren harira jaso genituen kexak; izan ere, tratu ezberdina ematen zitzaien seme-alaba adoptatuei eta seme-alaba biologikoei, aurretiko errolda eskatzen baitzitzaien atzerrian jaio izanagatik.\nFIFAk ezarritako prebentzioa da hori, futbol-klub handiek gehiegikeriazko praktika zehatz batzuk egitea saihesteko xedea duena. Baina praktika horiekin zerikusirik ez duten kasuetan ere neurri hori ezartzeak, argi eta garbi, eragin disfuntzionala sorrarazten du adingabeen interes nagusian, eta horixe da kasua. Eusko Jaurlaritzako Hezkuntza, Hizkuntza Politika eta Kultura Sailak arduraz lagundu dio Arartekoari, agertu diren kasu guztiak konpontze aldera, erakunde honek gaiaren inguruan dituen eta aurreko txostenetan aipatu ditugun irizpideen ildoan.\nAlabaina, kasuak errepikatu egiten dira, eta, beraz, azpimarratu egin behar dugu kirol-federazioek, Euskadiko Futbol Federakundeak bereziki, gaiaren inguruko irizpideak aldatu behar dituztela, berdintasunezko tratua jaso dezaten adingabeek, beren jaiotza-tokia edozein izanda ere; batez ere, beren prestakuntzarekin eta garapen integralarekin zerikusia duten eremuetan.


Salonga Parke Nazionala - Wikipedia, entziklopedia askea.\n(«Salongako Parke Nazionala» orritik birbideratua)\nSalonga Parke Nazionala1\nLulilaka ibaia Salongako parkean.\nKoordenatuak 2° 00′ 00″ S, 21° 00′ 00″ E / 2.00000°S,21.00000°E / -2.00000; 21.00000Koordenatuak: 2° 00′ 00″ S, 21° 00′ 00″ E / 2.00000°S,21.00000°E / -2.00000; 21.00000\nSalonga Parke Nazionala Kongoko Errepublika Demokratikoko naturagune babestua da. Afrikako oihan tropikalaren natura erreserba handiena da: 3.600.000 hektarea ditu Kasaï, Mai-Ndombe, Équateur eta Sankuru probintzietan, Kongo erdialdean. 1984an UNESCOk Gizateriaren Ondarea izendatu zuen.\nOihan tropikal primarioa da neurri handi batean parkearen ekosistema nagusia. Parkean, batez ere, elefanteak, txinpatze nanoak (Pan paniscus) eta errinozero zuriak (Ceratotherium simum).\nUnescok 1984 eta 1992an artean Gizateriaren Ondarea arriskuan zerrendan sartu zuen batez ere errinozero zurien egoera larriaren ondorioz. Gaur egun, nahiz eta ematen ari den gerra zibilaren egoera, bertako autoritateei, IUCN eta WWF erakundeei esker, populazioa berreskuratu egin da. Gerraren ondorioz parkearen azpiegitura erasoak pairatu ditu baina, dirudienez, parkearen zaintzaileak egoera ondo jasaten ari dira, bereziki isileko ehizaren aurka.\nErrinozero zuria, parkeko espezie enblematikoa.\nWikimedia Commonsen badira fitxategi gehiago, gai hau dutenak: Salonga Parke Nazionala\n(Ingelesez) (Frantsesez): Protected Areas and World Heritage - Salonga.\nOrriaren azken aldaketa: 4 uztaila 2019, 16:48.


Urpeko mugikorra - Teknopolis\n2022/02/01 Asteartea, 15:05\n2022/02/02 Asteazkena, 10:55\nHasiera » Vlog » Urpeko mugikorra\nZure mugikorrak gauza asko egiten dituela uste baduzu, begira honi. Zureak bezala, deiak egiteko, Internetera konektatzeko, GPS bidez nabigatzeko edo musika entzuteko balio du. Baina, horrez gain, kolpeak, hautsa eta ura jasateko gai da. Izan ere, ur azpian, metro bateko sakoneran sar dezakezu ordu erdiz. Zertarako? Bada, adibidez, ur azpiko argazkiak ateratzeko. Sony Xperia Z izena du eta gakoa, batetik, kristal gogor honetan dago, eta bestetik, konexio guztiak hermetikoki ixten dituen estalki hauetan.\nArgazkiak egiteaz ari garela, aurrealdean 2 megapixeleko kamera bat dauka, bideokonferentziak bereizmen handiarekin egitea ahalbidetzen duena. Eta atzealdean, 13 megapixeleko kamera bat, LED flasharekin, bideoa 1080p-ko bereizmenarekin grabatzen duena. Autofocus azkarra, iragazkiak, eta ia ia kamera konpaktu batek eskaintzen dituen funtzio guztiak ditu.\nBereizmen handiko 5 hazbeteko pantaila handi bat dauka; pelikulak ikusteko, bideojokoekin jolasteko edo irakurtzeko oso baliagarria. Hain pantaila handia duten gailuek ematen duten arazoetako bat bateriaren kontsumoa da. Arazo horri aurre egiteko, hainbat bateria-modu konfiguratu daitezke, mugikorrari ematen diogun erabilpenaren arabera. Esate baterako, pantaila itzalita dagoenean sare guztiak deskonektatuta manten ditzakezu, edo oso bateria gutxi geratzen zaizunean beharrezkoen dituzun aplikazioak aukeratu.\nEgia esan, hain telefono handia izateko ez du asko pisatzen, 146 g, eta nahiko erraz maneiatzen da 7,9 mm-ko lodierari esker. Ia 700 € balio dituen gama altuko mugikor batez ari gara, eta ia denetik jasan dezake. Nik, badaezpada ere, ez dut marrazoen putzura botako.\nXperia Z telefonoa Aquariumeko uretara bota dugu. Ez gara zoratu. Urpeko argazkiak egiteko balio du!\n<iframe src="https://www.eitb.eus/eu/get/multimedia/embed/id/1321374/tipo/video/" width="458" height="268"></iframe>


Frantses iraultza garaiko hizkuntza politikaren ondorioak Ipar Euskal Herrian. :: ikasi :: Udako Euskal Unibertsitatea\nFrantses iraultza garaiko hizkuntza politikaren ondorioak Ipar Euskal Herrian.\nNola heldu: https://labur.eus/IKERzentroaBaiona\nOrdutegia: Asteazkena-Osteguna. asteazkenean 9:00-17:00 eta ostegunean 10:00-12:00\nIpar Euskal Herriaren ezagupen instituzionala edo euskararen ofizialtasuna aipatzen den aldi bakoitz frantses iraultzaren itzal luzea ageri da bilakaera oro ezeztatzeko.\nAlta, ohargarri da iraultzako garaikideen artean frantses Estatuak izan behar zuenaz, edo hizkuntzaren problematikaz iritzi kontrajarriak ageri zirela. Errate baterako, hiru euskal probintzietako iraultzaileei, beraien nortasunaren defentsa eta errepublikaren printzipioak guztiz bateragarriak zitzaizkien. Iraultzaren baloreak ez ziren nazio baten mugetara hertsatuak ; unibertsalak ziren. Herrien arteko ahaidetasunaz eta hizkuntza ezberdinen elkarbizitzaz egiten ziren gogoetek errepublikaren printzipioen bestelako irakurketa baten erakusgarri dira inondik ere.\nIkastaroan, hizkuntza politikaz izan zen eztabaidatik abiatuko gara, frantses iraultza Estatu-nazioaren neurrira hertsatuz hasierako printzipioak urratuak izan ote ziren aztertzeko.\nDabid Anaut Peña\nIdazlea eta euskara teknikaria.\nDoktorea. HUHEZIko irakaslea. UEUkidea.\nEgoitz Urrutikoetxea Laskibar\nSoziologian doktorea. UPV/EHUko irakaslea.\nEneritz Zabaleta Apaolaza\nZuzenbide publikoan doktorea (PU)\nFrantses iraultzaren bilakaeran hizkuntza bilakatuko da eredu berriaren zimendua, Frantses Estatu nazioaren juntagailua. Frantsesa askatasunaren hizkuntza izendatu eta gainerateko hizkuntzak mespretxuz hartuko dira, menpekotasun eta konplexu mekanismoak ezarriz. Bilakaera horren ondorioez ariko gara, gaur oraindik indarrean diren gutxiagotasun konplexuak ulertze aldera.\nGaur egun euskal nortasuna ukatzeko indarrean dauden jarrera eta diskurtso ideologikoen gibelean dauden mekanismoak argiratzen saiatuko gara, iraultza garaiko eztabaidetarik abiatuz. Errepublikaren baloreak izanen ditugu abiapuntu, eta batez ere, nola moldatuak izan ziren Estatu eraikuntza baten zerbitzura.\nIraultza denboran aitzineko erregimenarekin haustura ezarri nahian, ikuspegi manikeo bat teorizatuko da. Lekuan lekuko hizkuntza, kultura, nortasuna eta instituzioak iraganaren ondare bezala hartuko dira, iraultzaren balio aurrerakoiak garatzeko gainditu/ezabatu beharreko errealitate gisa. Iluna/argia, iragana/etorkizuna, lekuko instituzioak/Frantziako biltzar nazionala eskema binarioek baldintzatuko dute Ipar Euskal Herriaren bilakaera politiko, sozial eta instituzionala. Frantses Iraultza garaian euskal probintziak desegin zirenetik gaur arte Ipar Euskal Herriaren instituzionalazioaren aldarrikapena eta argiratzen dituen korapiloak aztertuko ditugu.\nFrantses iraultza garaiko hizkuntza politikak : helburuak eta ondorioak.\nFrantses iraultzaz geroztik hizkuntza politikaren bilakaera.\nFratziako Hirugarren Errepublikaren hautabide asimilazionista eta uniformizatzailearen ondorioak Ipar Euskal Herrian.\nMahai ingurua: Frantses Estatu-nazioaren eraikuntza prozesuaren ondorioz, Ipar Euskal Herrian genozidio kultural bat gertatu dela baieztatu al daiteke ?\nModeratzailea: Dabid Anaut, idazlea eta euskara teknikaria.\nIpar Euskal Herriaren instituzionalizazioaren bilakaera, Frantses Iraultza garaian euskal probintziak desegin zirenetik gaur arte.\nHitzaldi hau Uztaritzeko Herriko Etxeko Gaztelondoa gelan emango da.\nBigarren eguna, osteguna, Uztaritzeko Herriko Etxean izango da.


Gaur ireki da haur eta lehen hezkuntzan izena emateko matrikulazio epea - Debagoiena - Goiena.eus\nGaur ireki da haur eta lehen hezkuntzan izena emateko matrikulazio epea\nMiren Arregi 2009-02-02 15:03\nGaur ireki dituzte Euskal Herrian eta baita Debagoienean ere eskoletan izena emateko matrikulazio epeak. Gurasoek, hilaren 13ra arteko epea izango dute euren seme-alabak ikastetxetan matrikulatzeko. Horri begira, gaur hasi eta datozen egunetan, Debagoieneko ikastetxeek ate irekien jardunaldiak egingo dituzte.\nOtsailaren 13ra arteko epea dute gurasoek, euren seme-alabak ikastetxetan matrikulatzeko. 2009-2010 ikasturterako matrikulazioak dira gaur martxan ipini direnak eta Debagoieneko ikastetxe guztiek, publiko zein pribatuek, ireki dituzte gaur matrikulazio epeak.\nDerrigorrezko hezkuntza, 16 urtera arteko da, baina ume gehienak 2 edo 3 urterekin hasten dira eskolan. Beraz, haur eta lehen hezkuntzako matrikulazio epeak badira ere gaur zabaldu dituztenak, haur hezkuntzan izango da matrikulazio tasarik altuen, inolako dudarik gabe.\nDebagoienean haur hezkuntzatik hasi eta derrigorrezko heziketa guztia eskaintzen duten ikastetxe guztiek irekiko dituzte gaur esan bezala matrikulazio epeak. Guztira Debagoienean, ikastetxe pribatu eta publikoen artean 16 ikastetxe dira zerbitzu hori eskaintzen dutenak.\nArrasaten, Arizmendi ikastola eta Arrasate Herri eskola, Aretxabaletan Arizmendi Ikastola eta Kurtzebarri eskola, Eskoriatzan Arizmendi ikastola eta Luis Ezeiza Herri eskola, Gatzagan Luis Ezeiza Herri eskola, eta Aramaion San Martin eskola.\nBergaran bestetik, Aranzadi ikastola, Mariaren lagundia ikastetxea, San Martin Agirre Herri eskola eta Angiozarko eskola dira aukerak. Elgetan eta Antzuolan Herri eskolan edota Herri ikastetxean matrikulatu ahalko dituzte gurasoek euren seme-alabak eta Oñatin, Herri Eskolan,Txantxiku Ikastolan edota Elkar Hezi ikastetxean.\nMatrikulen kopurua igo eta gurasoei ikastetxeetako zerbitzuak erakutsi asmoz, Debagoieneko ikastetxeek, ate irekien jardunaldiak egingo dituzte datozen egunetan.


1.- Olympe de Gougesen emakumeen eskubideei buruzko adierazpena onartzen zuen Rousseauk?\nRousseauk, bere garaiko pentsalariek bezala, emakumeei 2. plano batean uzten zituen. Mesprezatu egiten zituen emakumeak, horregatik ez zuen onartzen Olympe de Gougesen emakumeen eskubideei buruzko adierazpena.\n2.- Zer esan nahi du abolizionista izateak? Horixe al zen Rosseau?\nAbolizionismoa etika eta moralaren ikuspuntutik giza eskubideen aurka doazen lege da eta kontzeptu eta ohiturak deuseztea defendatzen duen dotrina eta mugimendua da.\nRosseau abolizionista zen, berdintasunaren alde aldarrikatu zituen, gizakien arteko berezko berdintasuna defendatzen zuen.\n3. Beltzak zuriak bezalakoak zirela uste zuen Rousseauk?\nAlde batetik, berak esaten zuen Asiako eta Afrikako simioak, ez zekiela benetan zibilizatu gabeko pertsonak zirela edo animaliak zirela.\nBaina beste aldetik, berak hauxe esan zuen:\n“Tomamos como evidencia en sí mismas, las siguientes verdades: que todos los hombres han sido creados iguales, que su Creador les ha otorgado derechos inalienables, entre los que se encuentran la vida, la libertad y la búsquedad de la felicidad”\n“Los hombres nacen y permanecen libres e iguales en derechos”.\nOrduan esan daiteke berak zuriak eta beltzak berdinak zirela este zuela.\n4.- Zure ustez, Rosseauren ideiak osatu zituzten Olympe de Gougesek eta Toussaint Loverturek? Zergatik? Gaur egun nolako eragina dute ideia horiek?\nNire ustez bai osatzen zituzten, zeren eta hirurek zuten pentsatzeko idea eta era berdinak, hau da, gizartean guztiok, arraza desberdinekoak ere, eskubide berdinak izatea. Gizartean berdintasuna egotea nahi zuten, eta lortu egin zuten, baina ez guztiz. Gaur egun esan dezakeegu aasko aurreratu dugula iraganarekin konparatuta eta ez dutela berdintasuna errespetatzen.\n5. Autore horiek aurretiaz ezagutzen zenituen? Ikasi egin beharko lirateke? Zergatik?\nRousseau aurten ikasi dugu zertxobait baina Olympe de Gougesi buruz ez genekien ezer ere ez.\nNire ustez, Olympe de Gouges ikasi beharko genezake, oso garrantzitsua izan delako historian zehar eta ez diogulako garrantzirik eman. Honek egindako ekintzek aldaketa asko ekarri dituzte eta ikasi beharko genituzke.


Eskualdeko kontsumo ohiturak ezagutzeko, Azkoitiako Udala, Azpeitiako Udala, Zestoako Udala, Dendartean - Gipuzkoako merkatari, ostalari, zerbitzu enpresa eta autonomo elkarteen bilkura-,\nBehin emaitza eta ondorio nagusiak interpretatuta, eskualdeko merkatari guztientzat irekiak izango diren lan bileretan aurkeztu nahi dira. Honetarako, udalerri ezberdinetan lan bilera zehatzak antolatuko dira Urrian zehar. Lan bilera hauen bitartez, emaitzak aurkezteaz haratago, merkatarien balorazioa nahiz hauen kezka nagusiak identifikatu nahi dira. Aurkezpenak Urriak 9an 15:00tan Azkoitian, Urriaren 19an 14:30tan Zestoan eta Urriaren 24ean 15:00tan Azpeitian izango dira. Informazio zehatza komunikabideei helaraziko zaie eta merkatari elkarteen bidez ere egingo da zabalkundea.


Asteartea, 2018(e)ko maiatza(r)en 29-(e)an 17:45etan\n"Margarita behiaren aparteko istorioa" antzezlana aurkeztuko dute\n2 urtetik aurrerako haurrei zuzendutako ikuskizuna da eta gazteleraz egingo dute. Beraien ikusleak gehienetan haurrak izan arren, konpainia hau "publiko guztientzat" kalifikazioak bere egiazko zentzua har dezan saiatzen da eta horregatik helduak ere gonbidatuta daude.\nMargarita behia triste dago, ez delako berezi sentitzen, berak uste du animalia xume bat besterik ez dela. Bere oilo lagunek plan bat prestatu dute Margarita triste egon ez dadin eta bere autoestima berreskuratu dezan. Goiz batean, esnatzean, Margaritak zerbait zorragarriarekin topo egingo du… bere bizitza eta oilategikoa aldatuko duena.


Pribatutasuneko Inpaktu-Ebaluazio berriaren giltzarriak - SPRI\nApirilaren 11n jardunaldi informatzaile bat egingo da Bizkaiko Zientzia eta Teknologia Parkean.\nMaiatzaren 25ean sartuko da indarrean Datuen Babeserako Europako Araudi berria. Legeak nobedade garrantzitsuak dakartza enpresa eta antolakundeentzat, bereziki datu sentsibleak tratatzen dituztenentzat. Datorren apirilaren 11n Bizkaiko Zientzia eta Teknologia Parkean egingo den jardunaldi informatzailean azalpen batzuk emango zaizkie antolakundeei hobeto ulertu dezaten zein neurri hartu behar dituzten legeria indarrean sartzen denean.\nBasque Cybersecurity Centre eta SPRI Taldeak (Bizkaia Enpresa Digitalaren bitartez) antolatu dute topaketa hori, eta izen-ematea dohainik da. Inpaktu-Ebaluazio berriak pribatutasunean, paradigma berria da jardunaldiaren izenburua, eta Víctor Salgadok emango du, Pintos & Salgado Abogados bulegoko bazkide-zuzendariak eta A Coruñako Unibertsitateko Zuzenbide Informatikoko irakasleak. Hitzaldian ezagutzera emango ditu Datuen Babeserako Europako Araudiaren nobedade garrantzitsuenak, eta arreta berezia eskainiko die Pribatutasuneko Inpaktu-Ebaluazio berriei.\n“Europako araudi berriak jauzi handi bat eman du datuen babesaren arloan” azaldu du Víctor Salgado abokatuak, “esan genezake araudiak orain arte eskutik helduta eraman gaituela, berak esaten zigula zein segurtasun neurri zehatz bete behar genituen eskuartean geneuzkan datuen arabera. Araudi berriarekin, berriz, erabakimen handiagoa dugu, baina baita ere erantzukizun handiagoa”. Erantzukizun handiagoa izateak esan nahi du kasu gehienetan arriskuen azterketa egin behar dela, eta zenbait egoeratan PIB bat -Pribatutasuneko Inpaktu-Ebaluazioa- ere bai.\nJardunaldiaren funtsezko helburua da azaltzea noiz egin behar diren PIB horiek, nork egin behar dituen, eta zeintzuk diren prozesuaren faseak. Zuzenbide Informatiko eta Erkideko adituak azaldu duenez, horrelako ebaluazioak egin beharko dituzte “oso sentsibleak diren datuak eskala handian tratatzen dituzten eta tratamendu horrekin pertsonen eskubideak arriskuan jar ditzaketen enpresa, antolakunde edo administrazio publiko guztiek”. Ebaluazio horiekin aztertuko da, besteak beste, datuen erabilerak zenbaterainoko eragina izan dezakeen pertsonen eskubideetan, nork eskuratu ditzakeen datu horiek eta zein segurtasun neurri hartu behar den tratamendua kontrolatzeko.


Mondragon Taldeak proposatuko du bazkideek gutxiago kobratzea partizipazioengatik - Debagoiena - Goiena.eus\nMondragon Taldeak proposatuko du bazkideek gutxiago kobratzea partizipazioengatik\nTxomin Madina Milikua 2009-10-27 17:19\nEgungo egoera ekonomiko zailari aurre egiteko, Taldearen batzorde iraunkorrak ''Kapitalaren tratamenduari buruzko erregulazio berria'' izeneko dokumentua landu du, eta bertan planteatzen den neurrietako bat da hori.\nGaur egun, Mondragon Taldeko bazkideek gehienez %7,5eko interes tipoak dituzten retribuzioak jasotzen dituzte, beti ere lortutako irabazien arabera. Dokumentu horretan ez da esaten zehazki interes tipoak jaitsiko direnik, baina praktikan hori ekarriko duen formula malgu bat planteatzen du.\nHonetaz gainera, dokumentuan inflazioari aurre egiteko bazkideek jasotzen duten plusa kentzea ere proposatzen da.\nMondragon Taldeko 650 kongresistek jaso dute dagoeneko proposamena, eta datorren urteko apirilaren 16an egingo duten kongresuan eztabaidatuko dute. Onartuz gero, Taldeko 30.000 bazkideei eragingo lieke neurriak.


Pandemiak ez du klimaren krisia geldiarazi - Noticias de Gipuzkoa\nPandemiak ez du klimaren krisia geldiarazi\nTxosten baten arabera, atmosferako gas-kontzentrazioak inoizko altuenak dira eta etengabe handitzen jarraitzen dute\n– m. tolosa 10.09.2020 | 00:40\nKlima aldaketaren aurkako manifestazioa, iaz. Argazkia: Iker Azurmendi\ndonostia – Koronabirusaren pandemiak ekarritako jarduera eteteak, berotegi-efektua eragiten duten gasen isurketak gutxitu egin ditu pixka bat; ez da, ordea, nahikoa izan, gero eta larriagoa den klima-krisiaren areagotzea geldiarazteko, NBEk bildutako datuen arabera.\nAtzo argitaratutako txosten berri batean Munduko Meteorologia Erakundeak (OMM) eta Nazio Batuek adierazi dutenez, atmosferako gas-kontzentrazioak inoizko altuenak dira eta etengabe handitzen jarraitzen dute; gainera, itxura guztien arabera, 2016-2020 aldia sekula izandako bosturtekorik beroena izango da.\n"Aurtengoa aurrekaririk ez duen urtea izan da bai pertsonentzat eta baita lur planetarentzat ere. COVID-19aren pandemiak denon bizitzak hankaz gora jarri ditu mundu osoan. Aldi berean, gure planetaren bero-tzeak eta klimaren alterazioak erritmo bizkorrean jarraitu du", azpimarratu du idatziz Antonio Guterres NBEko idazkari nagusiak.\n"Txosten honek agerian uzten duenez, 2020an gure bizimodua ikaragarri aldatu bada ere, aldaketa klimatikoak aurrera jarraitzen du", gaineratu du Petteri Taalas OMMko idazkari nagusiak.\nNazioarteko hainbat agentziaren datuak biltzen dituen ikerketaren arabera, koronabirusari aurre egiteko hartutako konfinamendu neurrien ondorioz, 2020an CO2 isuri globalak % 4 eta % 7 artean murriztea espero da.\nUrte arteko datuak aztertuta, isurketek %17 egin zuten behera apirilean, baina ekainaren hasierarako, maximo historikoa suposatzen zuten 2019ko maila berean ginen berriro ere.\nAzken urteotan isurketak zenbateraino igo direnaren seinale, apirilean bizi izandako aurrekaririk gabeko beherakadak, apenas lortu zuen une hartako emisioak 2006ko mailara jaistea.\n2019an, isuritako CO2 ren errekorra lortu zen 36,7 gigatonaraino iritsiz; alegia, 1990ean aldaketa klimatikoari buruzko negoziazioak hasi zirenean baino %62 gehiago.\nAzterketak berresten duenez, egungo emisio-mailak "ez dira bateragarriak" Parisko Hitzarmenean aipatutako helburuak lortu ahal izateko. 2016an sinatutako itun zabal eta garrantzitsu hartan, mende honetako tenperaturaren igoera bi gradu zentigrado baino txikiagokoa izatea jarri zen helburu, industria aurreko maila kontuan hartuta.\nOMMren arabera, 2020ko isurketen murrizketak oso eragin txikia izango du CO2 aren kontzentrazio atmosferikoaren igoera-tasan. Ezin ahaztu, gas horren bizitza oso luzea dela, eta kontzentrazio horiek egungo eta iraganeko isurketen emaitza direla.\nArgi eta garbi, kontzentrazioak ez dirudi maila gorenera iritsi duenik, eta goraka jarraitzen du inoizko erregistrorik handienak lortuz, txostenaren arabera. Bertan aipatzen denez, klima aldaketa egonkortzekotan, emisioak modu iraunkorrean murriztu behar dira, harik eta isuri garbiak zero izatea lortu arte.\nIkerketan azaltzen denez, 2016-2020 denboraldiko munduko batez besteko tenperatura inoiz ezagututako beroena izango da; tenperaturak izan duen aldaketa neurtzeko erreferentzia gisa hartzen den industria aurreko 1850-1900 aroan baino, batez beste, 1,1 gradu zentigradu gehiago. 2011-2015 bosturtekoarekiko berriz, munduko batez besteko tenperatura 0,24 gradu berotu da.\n2020tik 2024ra bitartean oso litekeena da, sikiera urteren batean, industria aurreko tenperatura maila 1,5 gradutan gainditzea; hain zuzen ere, Parisko Itunarekin ekidin nahi zen hura.\nBitartean, Artikoko itsas izotzak murrizten jarraitzen du; egia esan, ikerketaren arabera, 1979tik 2018ra hilabete guzti guztietan murriztu da.\nGlaziarretan ere izotz masa galtzen ari da etengabe, itsas mailaren gorakada azkartu egin da azken hamarkadan, eta ozeanoetako tenperatura igo-tzen. Aldaketa horiek guztiek eragin handia dute meteorologian eta baita biodibertsitatean ere.\nNBEk ohartarazi nahi izan dute, gainera, klimari buruzko datu bilketan ere eragina izan duela pandemiak; horrek hutsuneak utz ditzake kopuru historikoetan, eta datozen urteetarako iragarpenei kalte egin.\nAlkizan batuko dira argazkilaritza eta dantza.


Giza eskubideei eta ingurumenari buruzko errelatore bereziaren ekintzak 2017\nAzken urteotan, gero eta gehiago hartu da aintzat giza eskubideen eta ingurumenaren arteko lotura. Horren ondorioz, 2012ko martxoan, Giza Eskubideen Kontseiluak giza eskubideei eta ingurumenari buruzko agindu bat ematea erabaki zuen, zenbait helbururekin: batetik, eta beste zenbait egitekoren artean, aztertzea zer betebehar dauden giza eskubideen alorrean ingurumenari lotuta, hau da, aztertzea zer betebehar dauden gizakiak ingurumen seguru, garbi, osasungarri eta iraunkorraz gozatzeko, eta bestetik, ingurumen-politikak egitean giza eskubideen erabilerei buruzko jardunbide egokienak sustatzea.\n2012ko abuztuan, John Knox izendatu zuten ingurumen seguru, garbi, osasungarri eta iraunkorraz gozatzearekin lotutako giza eskubideen betebeharren alorreko lehen aditu independente, hiru urterako. 2015eko martxoan, beste hiru urterako luzatu zitzaion errelatore bereziaren agintaldia.\n2017ko martxoan, errelatore bereziak Biodibertsitateari buruzko Txostena aurkeztu zion Giza Eskubideen Kontseiluari (A/HRC/34/49). Txosten horretan, azaltzen du zeinen garrantzitsuak diren ekosistema-zerbitzuak eta biodibertsitatea, giza eskubideak oso-osorik erabili ahal izateko, eta giza eskubideen alorreko betebeharrak biodibertsitatearekin lotutako ekintzetan nola aplikatu behar diren deskribatzen du, biodibertsitatearen kontserbaziorako eta erabilera iraunkorrerako gomendioak emanez, hartara giza eskubideak oso-osorik erabiltzeko.\nTxosten hori ikerketa zabal baten eta kontsulta-prozesu baten ondorioa da. Kontsulta horiek adituei, estatuei eta auzi horretan interesa duten askotariko aldeei egin zaizkie. Gainera, 2016ko Naturari buruzko Mundu Biltzarrean izandako partaidetza eta Biodibertsitateari buruzko Hitzarmenari dagokion Alderdien Konferentziaren 13. bileran izandako partaidetza ere hartu dira oinarritzat txostena egiteko.\nEra berean, errelatore berezia Uruguain izan zen (2017ko apirilaren 24tik 28ra), eta Mongolian ere bai (2017ko irailaren 19tik 27ra), eta bidaia horietan, batetik, aztertu ahal izan zuen nola inplementatzen dituzten herrialde horiek ingurumenarekin lotutako giza eskubideak, eta bestetik, jardunbide egokien eta ikasitako lezioen berri izan zuen. Horrez gain, aztertu du zer erronka dituzten herrialdeek ingurumenarekin lotutako giza eskubideak inplementatzeko.\nBidaien berri gehiago izateko:\nGiza Eskubideen aldeko Nazio Batuen Goi Komisarioaren webgunea:\nErrelatore bereziaren webgunea: http://srenvironment.org/


Zertan datza | ongietorrieskolara\nZertan datza Familia laguna programa\n“Familia laguna” hezkuntza- eta komunitate- esparruan garatzen den kulturarteko familia-akonpainamendu programa bat da, beste herrialde batzuetatik etorri berriak diren familiak adin bereko seme-alabak dituzten familia euskaldunekin harremanetan jarri eta elkartzen dituena.\nPrograma hau 2014an sortu zen, Donostiako (Gipuzkoa) Egia auzoko hezkuntza-zentro publiko Aitor Ikastolaren hezkuntza-komunitateko kide ziren familia guztien arteko kulturarteko harremana lortu nahi zuen gizarte-arloko ama profesionalen talde baten ekimenari esker. Esperientzia berritzaile eta boluntario horren arrakasta handiaren ondoren, proiektu profesional bat eratu zen, “Elkarrekin” gizarte-ekimeneko kooperatibaren bidez eta Donostiako Udalak lagunduta, eta beste zentro batzuetan ezarri da, hiriko 6 auzotara eta Gipuzkoako hainbat udalerritara iritsi arte. 2021ean programan parte hartu zuten familien kopurua 221 familiakoa izan zen (bertakoak eta iritsi berriak), jatorri anitzak adierazi zirelarik; 35 herrialde eta 45 hizkuntza desberdin barne hartuz.\nBeste herrialde batzuetatik eskolara iritsi berri diren familiei harrera egokia egitea.\nEskolara iritsi berri diren familiei oinarrizko baliabideak eskuratzeko informazioa eta aholkularitza ematea.\nHarrera-komunitatearen kultura, funtzionamendua eta hizkuntza ezagutzeko aukerak eskaintzea, familien akonpainamenduaren bitartez.\nKultura-trukerako espazioak eskaintzea, tokiko kultura eta beste kulturak balioesteko.\nEskolan eta komunitatean familien arteko kulturarteko harremanak sustatzea eta kulturarteko harreman-ereduak sortzea.\nHezkuntza-sistemari buruzko informazioa eta aholkularitza eskaintzea eta eskolara etorri berri diren familientzat parte hartzeko bideak sortzea.\nHezkuntza-komunitatea sentsibilizatzea familia hauen parte-hartzeak eta erabakiak hartzeko guneetan sartzeak duen garrantziaz.\nKomunitatearen partaidetza-espazioetara iristeko informazioa eta laguntza eskaintzea eta espazio hauetan parte-hartzea sustatzea.\nTokiko biztanleria eta elkarte-mugimenduak bere ekintzetan kulturarteko ikuspegia barneratzearen garrantziaz sentsibilizatzea.


Udalak autobus urbano zerbitzurako bono sistema jarriko du martxan\nBerriak Udalak autobus urbano zerbitzurako bono sistema jarriko du martxan\n2016/09/14, Asteazkena - 13:59\nUrbanue, herri barruko garraioaren erabiltzaileek erosoago bidaia dezaten, Udalak bono sistema jarriko du martxan irail amaieran. Bonoak 12 euroko prezioa izango du eta 60 ibilbide egiteko aukera emango du. Bonoak autobusean bertan salduko dira. Bonorik eskuratu nahi ez duenak diruz ordaintzen jarraitu ahalko du.\nSei urtetik beherakoentzat zerbitzua doakoa da. Adin horretatik gorako guztiek 20 zentimo ordaindu beharko dituzte ibilbideko. Alegia, bonoa erosteagatik ez da deskonturik egingo baina bidaiariek ez dute eskuan dirurik ibili beharko.\nUdalak berriki esleitu du herri barruko autobus zerbitzua eta La Guipuzcoana enpresa arduratuko da zerbitzua emateaz.\nDeskargatu hemen ordutegia


PSE LEGAZPI: Berriak: Óscar Valbuena: "Sozialistek aurrekontuen aldeko botoa emango dugu, Legazpiko gobernuak gure proposamenak kontuan hartu baititu"\nOscar Valbuena Legazpiko Udaleko PSE-EEren bozeramaileak jakinarazi duenez, sozialisten proposamenak onartu dituzte Legazpiko gobernuak, hainbat bilera egin ondoren. Beraz, udal talde sozialistak udal aurrekontuaren proiektuaren alde bozkatuko du. Planteatutako ekimenen helburuak hiru izan dira: ezer baino lehen, auzoetako irisgarritasuna hobetzen jarraitzea; bestalde, ingurumenaren aldeko neurriak sustatzea, eta, azkenik, genero-indarkeriaren aurkako neurriak bultzatzea.\nAuzoetako irisgarritasunaren hobekuntzei dagokienez, Urtatzarako 34.000 €-ko partida bat eta San Joanerako 35.000 €-ko beste partida bat gehitu dira. Gainera, 2022an Laubide bakoitien hobekuntzaren hirugarren faseari ekitea lortu du PSE-EEk. Valbuenaren esanetan, duela zenbait urtetatik Alderdi Sozialistak auzoa hobetzeko inbertsioak bultzatzen ditu. Are gehiago, beharrizan horretaz arduratzen den lehen alderdi politikoa izan zen PSE-EE, eta “aurrekontu-negoziazioen bidez, bi legegintzalditan 600.000 € baino gehiago inbertitzea lortu dugu, 1. eta 2. faseetan banatuta. Hobekuntza nabarmenak baino gehiago daude Laubiden irisgarritasunean, aparkalekuan, argiztapenean eta ur-bilketan. Orain, hirugarren fase hori 240.000 €-koa izango da, 2021eko egungo aurrekontutik eta erabilgarri dagoen soberakinetik datorrena.\nHalaber, PSE-EEk sustatutako eta negoziatutako proiektuak zerrendatu ditu ere. Proiektu horiek 2022ko aurrekontuetan jasotzen dira, eta 5.000 € nabarmentzen dira berdintasunaren eta genero-indarkeriaren aurkako ekintzak bultzatzeko. Gainera, aurrekontuen hasierako zirriborroari dagokionez, eskola-materiala erosteko laguntza-programa 2.000 € gehituko da, 14.000 € arte.\nEsan gabe doa ingurumena gai garrantzitsua dela sozializtentzat. Horregatik, Valbuenak berretsi egiten du Legazpiko PSE-EEk ingurumenarekin duen konpromisoa, eta, han zuzen, Urola ibaiaren eta erreken babesarekin duen konpromisoa. “4.000 €-ko partida bat gehituko dugu ibaia babesteko sare metalikoak ipintzeko. Aurtengo azaroan sozialistek eskatuta egindako lana osatu nahi du ekintza horrek, eta Jose Ignacio Asensio sozialistak zuzentzen duen Aldundiko Ingurumen Sailaren laguntza finantzarioa izan du.\nGainera, azaldu du PSE-EEk eta EAJren udal gobernuak adostu dutela abenduko Osoko Bilkurara 261.000 euroko kreditu-aldaketa bat onartzea, geldikinaren kontura, 2022an proiektua idatzi eta Ezkurreneako Bellota Pentsioa birmoldatzeko lehen obrak egin ahal izateko, etorkizunean gizarte-zerbitzu gehiago zabaltzeko. Partida hori eraikinaren erosketa osatzeko aurrekontuan jasotako 200.000 euroei gehitzen zaie.\nAzkenik, Valbuenak nabarmendu du Lanbidek 27.000 €-ko partida eman duela gazteen enplegu-planerako. Idoia Mendia lehendakariordeak zuzentzen duen Lan Sailak gazteriarekiko eta bere emantzipazioarekiko konpromiso argia duela adierazi du.


Pandemia – Irunero\nAstelehen honetan, prentsaurrekoan, Mónica Martínez Bide Publikoko ordezkariak jakinarazi du terrazak eta mahaitxoak jartzea arautzen duen egungo ordenantzaren aldaketa ekarriko duela hilabete honetako osoko bilkurara. Ekimenaren xehetasunak lehen eskutik azaldu zitzaizkion ostalaritza-sektoreari joan den ostiralean, Irungo Udalean egin zen biler...\nUrtebete igaro da Covid-19ak eragindako pandemiak irundarren bizitzak hankaz gora jarri zituenetik. Izan ere, 2020ko martxoko erdialdean ohiko bizi-erritmoa guztiz eten eta pandemiaren zabalpena ekiditeko neurriak hartzeko beharra ikusi zen. Honela, oraindik b...\nTxingudi Pentsionisten Mugimenduak astelehenero San Juan plazan egin ohi diren elkarretaratzeak bertan behera uzta erabaki du Irun eremu gorritik atera arte. Txingudiko Pentsionisten Mugimenduko ordezkariek baieztatu dutenez hirian osasun krisialdiaren egoera ...


Sara, euskal literaturako nobedadeen udaberriko erakusleiho - GARA\nSara, euskal literaturako nobedadeen udaberriko erakusleiho\nSarako Idazleen Biltzarraren 28. edizioa iragan zen atzo. Ehunka idazle bildu ziren bertan beren liburuak zuzenean irakurleei aurkezteko. Idazleekin batera, Euskaltzaindiak ere lau argitalpen berri aurkeztu zituen.\nTradizioari eutsiz, Pazko astelehenaren karietara, ezinbesteko hitzordua zuen atzo euskal literaturak Sarako kiroldegian. Egun guztian zehar euria nagusi izan bazen ere, kiroldegian babesturik jarriak ziren argitaletxe eta idazleen erakusmahaiek ikusle eta literaturzale ugariren bisita izan zuten.\nSarako Idazleen Biltzarra zen, beraz, atzoko hitzordua. Goizeko hamarretan ateak zabaldu ondoren, Euskal Herriko txoko guztietatik hurbilduriko ehunka lagun bildu ziren liburu eta idazleen artean udaberriko literatur uztaren berri ukan nahian. Alde horretatik, Idazleen Biltzarraren 28. edizioa aberatsa izan zen zinez.\nBildutako argitaletxe eta elkarte ugarien artean, Elkar eta Atlantica argitaletxeak eta Maiatz literatur elkartea izan ziren nobedade gehien azaldu zituztenak. Biltzarraren antolatzaileek beraiek goraipatu zuten aurtengo edizioan argitalpen berriek izandako presentzia handia. Hori Ipar Euskal Herriko idazleen dinamismoaren ispilu dela ere nabarmendu zuten.\nElkar argitaletxekoa zen kiroldegian sartu eta bisitariei agertzen zitzaien lehen erakusmahaia. Argitaletxearen haur eta helduentzako salmenta gunean, 2010eko bukaeratik 2011ko martxora bitartean kaleratutako Lapurdi, Nafarroa Behere eta Zuberoako liburuen idazle guztiak bildu ziren.\nHoriek horrela, Sarara hurbildu ziren guztiek Jean Pitrau zuberotar sindikalistari buruzko liburua idatzi duen Aguxtin Errotabehere kazetari ohiarekin, «Senperetik Senperera» liburua idatzi duen Franck Dolosor kazetariarekin, Beatrice Urruspil «Gizaki Bakartiak» eleberriaren egilearekin eta Xipri Arbelbide «Sorgiñak, lehen eta orain. Afrikan eta hemen» lanaren idazlearekin izateko aukera ukan zuten.\nMaiatz literatur elkarteak, bere aldetik, kiroldegiaren bazter batean kokatu zuen bere erakusmahaia. Tarte zabal bat zeukala, hamar bat idazlez inguraturik Luzien Etxezaharreta elkarteko lehendakariak literatur gai ezberdinak aipagai dituen Maiatz literatur aldizkariaren 52. zenbakia zuen salgai.\nEtxezaharretaren ondoan, berriz, Eñaut Etxamendi idazle eta kantaria zegoen bere idazlanen bildumekin egindako lau liburuekin. Odon Noblia idazle gazteak «Biziaren bidean» liburua eta Xabi Soubeletek «Iza ote Iza?» olerki bilduma aurkeztu zituzten. Etxamendiren liburuak aipatzerakoan, Etxezaharretak beste hiru ale kaleratzekotan direla gogoratu zuen.\nAtlantica argitaletxeak, bere aldetik, frantsesez idatzitako liburuak azaldu zituen gehienbat. Horien artean, hurbildutako irakurle askori deigarria egin zitzaien Jean D'Aragonek idatzitako «Le Basque classique ou européeen : l'étrusque».\nOhi den bezala, idazleekin topatzeko eta mintzatzeko aukera ezin hobea izan zen atzokoan Saran. Hori baliatuta, liburuak erostearekin batera, asko eta asko idazleen sinadurak eskatzen aritu ziren.\nSaran ehun bat idazle izanik, ez da harritzekoa Euskal Herriaren hamaika irudi emanak izatea bertan bildutako liburuetan. Begiraleak Donibane Lohizuneko elkarteak «Monzonen antzerki kaierak» azaldu zuen, Fred Ford olerkaria bere azken idazlanekin hurbildu zen, Christian Lapreriek «Histoire de la musique basque» deskubritzeko aukera eman zuen eta Joxemari Iturrioz senpertarrak bere aitari buruzko «Manuel Iturrioz borrokalari baten bizipenak» idazlana agertu zuen.\nBiltzarrak ateak zabaldu bezain laster, Euskaltzaindiak kaleratu dituen azken liburuen azalpena egin zuen. Andres Urrutia euskaltzainburua Saran zela baliatuta, honako lau liburuak aurkeztu zituzten: Jüje Etxebarnek egindako «Gramatika emendakinak; Zuberoako euskaraz» lana, Txomin Peillenen eskutik «Egiategiren filosofo huskaldunaren ekheia» idazlana, «Kadet eta Bettiriño» Manuel Padillak landuriko lana, eta, azkenik, «Alegiak eta bertze neurtitzak» Gratien Adema Zaldubirena.\nOndotik, Eusko Ikaskuntzak tarte bat izan zuen urteroko bekak emateko. Hamar bat ikasle izan ziren bertan, urtero Sarako Idazleen Biltzarrean egin ohi den bezala bekak jasotzeko, eta, ostean, banan-banan, egin beharreko lanaren berri emateko.\nBiltzarreko ekitaldi nagusia, aldiz, eguerdian egin zen. Bi urtetik behin Saran pertsonaia edo elkarte bat ohoratzen dute, eta, aurten, Jose Miguel Barandiaran zena omendu zuten. Horretarako, Euskal Kultur Erakundeak eta Sarako herriko etxeak euskaraz eta frantsesez kaleraturiko «Sara, ikerlan etnografikoa» liburua aurkeztu zuten. Barandiaranek Sararen gainean egindako ikerketa gehienak bildu dituzte bertan. Arratsean, azkenik, idazleek aurkezpenak egin zituzten.


Ekogunea, Kutxa Gizarte Ekintza Komunikazioa Albisteak Kutxak gizarte- eta kultura-proiektuak laguntzeko deialdia ireki du\n2017 Azaroa 03\nKutxak gizarte- eta kultura-proiektuak laguntzeko deialdia ireki du\nKutxak atzo aurkeztu zuen laguntzak eskatzeko hirugarren deialdi irekia, Gipuzkoako elkarte eta erakundeek 2018an egin nahi dituzten gizarte- eta kultura-proiektuetarako. Lehenengo deialdian, 2016an gauzatzen ari direnentzat egindakoan, laguntzak eskatu zituzten 302 elkartek aurkezturiko proiektuetatik 147 aukeratu ziren eta iaz aurkeztutako 246 proiektutatik 161 aukeratu ziren.\nAtzo, azaroaren 2an, ireki zen eskabideak aurkezteko epea. Dokumentazioa elektronikoki bidaliko da Kutxa Fundazioaren webgunean (www.kutxa.eus) horretarako dagoen formulario baten bidez; epea 2017ko abenduaren 15ean bukatuko da, 15:00etan. Jasotzen diren proiektuak ebaluatu ondoren, eta horretarako positiboki balioetsiko ditu Fundazioaren Plan Estrategikoa inspiratzen duten printzipioekin bat datozenak, emango dituen laguntzei buruz otsailaren 15a baino lehen erabakia hartzera konprometitzen da Kutxa.


Zure bizitzaren xedea Online Tailerra Irailaren 26 eta 27an\nLineako tailerra irailaren 26 eta 27an\nTailerreko kuota: 320 USD pertsona bakoitzeko\nMy Zure bizitza esnatzea Helburua, zure bizitza plana ezagutzea lineako tailerra lau osagaik osatzen dute:\nHitzaldi bat ematen dut guk geure erronka handienak nola antolatzen ditugun aurretik jaio gara;\nNire bertute jainkotiarren ariketa, bizitza honetan lantzen dituzun nolakotasunen berri ematen dizu;\nHildako Maitatua den Harremanetako bat taldeko erregresio hipnotikoa da (maiz beste aldean maitatuak dituzten hainbat lagunekin harremanetan jartzea eragiten duena, maskotak barne);\nLives Soul Regression-en (BLSR) artean dagoen taldea. Zure bizitzan zer planifikatu zenuen eta zergatik, zure plana betetzeari dagokionez, eta zure plana hobeto nola egiten duzun jakin dezakezu. BLSRaren deskribapen zehatza lortzeko, mesedez klikatu hemen.\nBLSR bat bizi duten pertsonek (tailer batean edo saio pribatuan), askotan, erregresioan hitz egiten duten izaki fisikoak ez direnen maitasun indartsua, baldintzarik gabekoa eta ez epaitzeko modua komentatzen dute. Izaki horiekin izandako elkarrizketak ulertzen du nor zaren betiko arima gisa eta zergatik zauden une honetan Lurrean, eta horrek onarpen, bake eta poza handiagoa ekarriko ditu.\nTailerraren abantailak hauek dira:\n-Biktimaren kontzientziatik ateratzeko ahalmena ematen dizu\n-Ezin duzu jakin nola bizi diren pertsona batzuek zure bizitzan eta zergatik harreman hain gogorrak dituzten, eta horrek barkamena dakar.\n-Bizitza honetako erronkei dagokienez, onarpena eta esker ona\n-Zure erronkak, harremanak eta esperientzien esanahi eta helburu espiritual sakonagoa ulertzea. Horrek sendaketa sakona sortzen du\n-Gaixo bakea eta poza\nAgenda (ordutegi guztiak AEBetako ekialdekoak dira eta gutxi gorabeherakoak dira, goizeko 10: XNUMXak hasierakoak izan ezik):\n9:30 - Aurretik saioa Zoom-ak konpontzeko arazoak eta meditazioa\n10: 00etatik 12: 00etara: Hitzaldi irekia\n12:00 - 12:15: Atsedenaldia\n12:15 - 1:45: Jainkoen Bertuteen Ariketa\n1:45 - 2:45: Bazkaria\n2:45 - 5:00 Harreman hildako bat maite duen erregresioa; aldizkaria zure esperientziari buruz; partekatzea eta eztabaida\nGoizeko 9: 30etan - Saioaren aurreko zoomaren arazoa eta meditazioa\n10:00 - 12:00: Lives Soul Regression\n12:00 - 1:30: Aldizkaria zure esperientziei buruz; bazkaria\n1:30 - 3:30: Partekatzea eta eztabaida; amaierako oharrak\nOharra: jo behar duzu beheko formularioa erabiliz izena emateko.\nLantegiari buruzko informazio gehiago nahi izanez gero, idatzi rob.schwartz @Zureoulsplan.com\nItzulketa eta ezeztapen politika: salmenten amaiera guztiak; itzulketarik ez. Tailerra hasi baino bost egun lehenago gutxienez bertan behera uzten baduzu, on line ongietorriko beste tailer batean parte hartu nahi duzu. Tailerra hasi baino bost egun oso lehenago egindako baliogabetzeen kasuan, ezin izango duzu erosketa beste lantegi batera transferitu. Tailerrean izena ematerakoan, baldintza hauek onartzen dituzu.\nJabetza-agiria eta Agerraldiaren oharra\nLantegiko materialak eta argibideak Rob Schwartz eta LLC aurkezten ditu. Inongo parte-hartzailek edo hirugarrenek ezin dituzte erabili edo berriro argitaratu material horiek edo instrukzioak egile-eskubideen jabeak idatziz baimenik gabe. Tailer batean matrikulatu edo / edo parte hartzerakoan, onartzen duzu Lantegia grabatu daitekeela, eta eskubide esklusiboak ematen dizkizula Rob Schwartz eta bere erakunde aurkezleei eta banatzaileei erabiltzeko, erreproduzitzeko, argitaratzeko, publikoki erakusteko eta birformulatzeko, aldatzeko eta ezabatzeko. grabatutako ahotsa edo itxura Tailerrean.\nTailerreko parte hartzea matrikulatutako norbanakora mugatzen da. Parte-hartzailea onartzen du ez duela Lantegiko esperientzia hirugarrenekin partekatuko edo horretarako grabatzen.\nDeklinabidea eta ohar pertsonalak\nHIPNOTISTA ERABAKO OSASUN MENTAL BAT ERE EZ DA ERABAKI MEDIKU BAT ERE. Inoiz ez duzu zure Hipnosia praktikatzaileak medikuntza edo buruko osasun terapia eskaintzen saiatuko. Hipnosia zuretzako egokia dela diozu eta ez duela kontrako tratamendu mediku edo psikiatrikoarekin. Beti bilatu eta jarraitu zure medikuaren edo beste mediku profesionalen aholkuak tratamendu alternatiboa kontuan hartu aurretik. Ez da inolako bermerik ematen, adierazten edo inplikatzen den, zure hipnosi saio (k) emaitza onak lortzeko.\nPosta elektroniko helbidea(*)\nE-posta helbidea baieztatu(*)\nGoiko Jabetza eta Itxurari buruzko oharra irakurri dut eta ados jartzen ditut baldintza hauek.(*)\nGoiko partaidetzako Aitorpena irakurri dut eta ados jarri ditut baldintza hauek.(*)\nGoiko Deklinabidea eta Kaleratze Pertsonala irakurri ditut eta baldintza hauek onartzen ditut.(*)\nEstekatutako Webgunea irakurri dut Erabilpen baldintzak eta Pribatutasun politika eta ados nago webgunearekin eta haietan parte hartzen dudan Lantegiekin lotutakoekin.(*)\nLantegiaren izena ematea 26/27 ira\nLantegiaren izen-ematea Ira 26/27 - 320.00 USD\nBidali klik egiten duzunean, PayPalera itzuliko zara tailer honetarako ordainketa osatzeko.\nErregistratu nire buletinean eta jaso nire PDF liburuaren zati bat "Zure Soularen opari"


Kakan dauden mikroplastikoen harira - Zientzia Kaiera\nDuela gutxi hedabide honetan bertan mikroplastikoei buruz aritu nintzen, eta bertan mikroplastikoak zer diren azaldu nuen, eta azken urteotan haiekiko dagoen kezka handitu egin dela azpimarratu nuen. Orain arte ezaguna zen, besteak beste, arropa garbigailuetan garbitzearen ondorioz sortzen zirela hainbat mikroplastiko. Mikroplastiko horiek itsasoan bukatzen dute eta, hortik, ur-ekosistemetan bizi diren animalietara igarotzen dira.\nHorretaz gainera, argitaratutako ekarpenaren mamia zera zen: kutsatutako animalia horiek jaten ditugunez, espero zitekeen moduan, gure gorotzetan mikroplastikoak identifikatu dira. Esandakoak, ordea, eta Zientziaren zuzentasunari zor, zenbait azalpen gehigarri eta zuzenketa eskatzen ditu.\nIrudia: Plastikoen ohiko kutsaduraz gainera, mikroplastikoena ere interes handiko gaia bilakatu da azken urteotan. (Argazkia: bilyjan – domeinu publikoko irudia. Iturria: pixabay.com)\nAzaldu bezala, mikroplastikoak plastiko zati oso txikiak –mikroskopikoak edo ia– dira eta, uste denez, arrisku potentzial handia dute. Mikroplastiko horiek plastiko-zaborretik, etxeko hondakin-uretatik eta antzeko iturrietatik datoz, besteak beste. Azken urteotan kutsadura iturri modura fokua jarri da mikroplastikoetan, baina, baliteke foku hori gehiegizkoa izatea, oraingoz dakigunaren arabera behintzat. Mikroplastikoen ezin asmatuzko bideek erakutsi dutenez, antza, itsas-uretara iristen diren mikroplastikoak bertako organismoetan pilatzen dira. Guk bizidun horiek jaten baditugu, geure organismora gehitzen ditugu mikroplastiko horiek.\nHari horri tiraka, Philipp Schwabl eta bere lankideen hipotesia izan zen pentsatzea mikroplastiko horiek gizakion gorotzetan aurkitu ahal izango zirela eta ikerketa martxan jarri zuten. Azaldu nuenez, «ikertzaileek zortzi herrialdetako boluntarioen gorozkiak aztertu dituzte, besteak beste, Italiakoak, Japoniakoak, Errusiakoak eta Erresuma Batukoak». Egia da zortzi herrialdetako boluntarioak hartu zituztela, bai, baina ikerketaren funtsera bagoaz, ikertzaileek azaltzen dute zortzi boluntario bakarrik aztertu zituztela. Zalantzarik gabe, Zientziaren zuzentasunaren irizpideei jarraituz lagin hori oso eskasa da emaitzak adierazgarriak izateko. Alabaina, argitaratutako zenbait albistek zioten mundu guztian zehar aurkitu direla mikroplastikoak gizakion kakatan. Hain zuzen ere kakan ere badaude ekarpenaren erreferentzietan aipatzen den iturrietako batek horixe dio. Egiari zor, munduan zehar -edo, hobeto esanda, munduko zortzi lekutan- aurkitu dira mikroplastikoak giza gorotzetan, baina, albistearen titulua nahasgarria da eta neurrigabeko alarma sor dezake. Hori ez zen argi geratzen nire ekarpenean, beraz, ikerketaren muina zehaztasun handiagoz azaltzea ezinbestekoa zen. Neurrigabeko kezka horiek saihestea da, hain zuzen ere, zientzia dibulgatzaileon funtziorik garrantzitsuenetako bat. Zalantzarik gabe, zortzi gizabanakori analisiak egitea ez da nahikoa mundu guztian hori bera gertatzen dela baieztatzeko.\nBeste alde batetik, gorotzetan mikroplastikoak detektatu direla esatea eta hori arriskutsua izatea ez da gauza bera. Zentzu horretan, ikerketaren emaitzen harira argitaratutako albisteek ideia hori iradokitzen zuten, hein handi batean. Azkenik, egindako ikerketaren lagin kopuru murritzak eta argitaratutako frogek ez dute ziurtatzen zein den mikroplastikoen jatorria. Baliteke organoetara iristen diren mikroplastikoek elikaduran jatorria izatea, baina, baliteke beste iturri batzuetatik etortzea. Argi utzi behar da azken hori ez dutela ikertu Schwabl eta bere lankidek. Horrek ez du esan nahi horrela ez denik, alegia, baliteke gorotzetara iritsi diren mikroplastikoen jatorria kutsatutako itsas-uretan dauden animalietan egotea, baina, hori ez da frogatu zientziaren metodoak erabiliz, momentuz. Azaldutako hiru arrazoien ondorioz, ikerketaren ondorioak tentu handiz hartu behar dira eta, momentuz, ezin dira ondorioak orokortu.\nSchwabl eta bere lankideen lana biltzar zientifiko batean aurkeztu zen lehen aldiz, United European Gastroenterology Week delakoan. Oro har biltzar batean aurkezten diren lanek ez dute zientzian ezinbestekoa den peer review prozesua igaro behar, baina, kasu honetan, UEG berak duen United European Gastroenterology Journal aldizkarian ere argitaratu zen. Aldizkari horrek zientzia-aldizkariek bete behar dituzten ohiko baldintzak betetzen ditu eta, horren eredu, Journal Citation Reports zerrendan sartuta dago -aldizkarien kalitatearen adierazleetako bat izaten dena-. Hortaz, albisteetan irakurri daitekeena zehaztuz, esan behar da Schwablen ekarpenak berrikusketa prozesua pasa zuela -biltzarrera aurkeztutako ekarpenen %70ak pasa zuen berrikusketaren iragazkia-. Horrexegatik, ikerketa bera zuzena da, baina, haren ondorioak ezin dira orokortu laginaren tamaina eskasa ikusita.\nGuzti hori argituta, «momentuz lehen ikerketa da esparru interesgarri bezain higuingarri honetan, baina, ikertzaileek ikerketa sakon gehiagoren beharra dagoela plazaratu dute» esaldia ez da nahikoa ikerketaren emaitzen behin-behinekotasuna azpimarratzeko. Horrexegatik, azalpen gehigarriak eta zuzenketak egin behar dira, zientzialariok batzuetan egin ohi dugun moduan. Xehetasun horiek ematea beharrezkoa zen; izan ere, dibulgatzaileok izan behar dugu geure lana zuzentzen eta hitz lausoak azaltzen lehenak.\nKakan ere badaude, Josu Lopez-Gazpio, zientziakaiera.eus, 2018.\nZientzialari baten konfesioa eta penitentzia, Josu Lopez-Gazpio, tolosaldekoataria.eus, 2018.\nArgitalpen-data: 2019/01/01 · Atala: Dibulgazioa, Kolaborazioak\nAsteon zientzia begi-bistan #236 – Zientzia Kaiera\n[…] berrian murgildu gara guztiz baina iazko gai garrantzitsu bat ekarri dugu gurekin: mikroplastikoak. Josu Lopez Gazpiok azaldu zigun moduan, itsas-uretara iristen diren mikroplastikoak bertako organismoetan pilatzen dira eta guk bizidun […]


Elkargik, Guuk-en laguntzarekin, Billin hautatu du enpresa eta autonomoentzako TicketBai-rako irtenbide gisa – Zure finantza-kidea\nGuuk-en izenean, Juanan Goñi kontseilari delegatuak hitz egin du: “ETE-ei eta autonomoei izugarri eragingo dien egoera honi soluzio erraz eta berritzailea eman nahi izan diogu, haietako askok ez baitute araudia betetzeko moduko sistemarik. Negozio txiki askok eten digital handia du, eta haientzat arazoa da nahitaezko zerga-eskakizun horiek betetzea, etengabe konektatutako ekipo bat izatera behartzen dituztelako, eta, horretarako, kalitatezko zuntz oso azkarra behar dute. Gainera, urteko oinarrizko tarifarik onena eskaintzea lortu dugu, betirako; halaxe egiten baititugu gauzak Guuk-en”.\nBestalde, Billin-en CEO Marcos de la Cuevak adierazi duenez, “TicketBai Euskadiko ETE eta autonomo guztiei eragiten dien erregulazio-aldaketa bat da, eta, horregatik, beharrezkoak iruditzen zaizkigu gaur aurkezten ari garen moduko lankidetzak, negozio horiei guztiei araudi berrira egokitzen lagunduko dieten soluzio egokiak eskaintzeko”.\nDe la Cuevarentzat, “Elkargi da finantza-aliaturik onena, Guuk da partner teknologiko onena eta Billin hiru ogasunek homologatutako fakturazio-soluziorik onena. Hitzarmen horri esker, Euskadiko ETE eta autonomo guztiek fakturazio-tresna bat izango dute eskura, araudia betetzen eta beren negozioaren kudeaketa hobetzen lagunduko diena. Billin-entzat, argi eta garbi dago Euskadiko negozio guztiei TicketBAIra egokitzen laguntzeko apustua egin behar dugula, eta gure baliabide guztiak jarri ditugu horretan”.


Euzkadi, 1933-08-11 | PERTSONAK | Argia, 1934-06-10\nErlijioa - Kongregazioak / Gizartea - Joan-etorrian / Gizartea - Gaixoaldiak / Kirola - Futbola / Nahas-mahas\nNastu ta labur.— Igazi zan igandian, Euzkel-eguna izanik, uri onetatik Iruña'ratu ziran abertzale talde andia. Ez eskerrik Aizpun, Oriol eta Olazabal.\n«La Constancia» eta «Diario Vasco»ri azkenengo izparringi au tripetako min aundiarekin arkitzen da, dio astearteko zenbakian urrengo Euzkel-Eguna Jel zaliok. San Juan de Luz'en antolatu bear luketela —erregen zaliok antolatutako jai aldira baño—, gieago ara ere jungo lirake abertzalion jai batera... Tila, tila y más tila.\nDatorren larunbatian Aritxabaleta'ratuko dira, emengo gaugurtzaliak, ango gaugurtzalien zidarresko eztaiak dirala ta, ta onen opas egingo diran jaietara.\nLengo astian, Azkoiti'ko senidiak, ikertzera zijuala, uri ontako gautzale (serenua) dan Sodupe'tar Erramon, bide erdian erorita topatu zuten «perlaxi» gaitzak artuta. Obetotxuago arkitzen dala diote ta benetan pozten gera.\nDeba'ko Monreal zelaian, ostikoketa jokatu zuten, Eibar'ko «Salud y Cultura»k emengo «Izarra» aurka. Dina aldarri sartu ziskioten.\n— Barcelona'ra, sestus pelotara junda Aranburu'tar Joseba. Asko irabazi.\n— Madrid'etik etorri da Kintana'tar Jakinda, bere sendiarekin.\n— Bilbao'tik, etorrita, emen agurtau dogu, Andonegi'tar Mikel (Trikua).\n— Gazteiz'era, jun dira, Gorostidi'tar Kepa, Ezenarro'tar Koldobika eta Saturraran'era Garate'tar Iñaki, irurak apaiz gaiak.\n— Ondarru'ra jun dira, Etxeberria'tar Erruperta, bere emaste ta semearekin.\nEmen agurtau ditugu, San Antonio Urkiola'ra jun etorria eginda. Azkoiti'ko (Aitona) gustiz arrotuta berau, jarri ditu urresko ortz eta agiñak-gañera makila gabe tente-malua baño ere tentiago (martitxa) beltza lagun zuala.\nMartitxa-beltza lenago zan au, gaur bere arpegi ta aragiak gustiz zuri ta leunak ditu, ezagun da bai (droguero) enbat lagun egin duala, baña aren arpegian auts txuri eta pinturinak aukeran.\nGustiak, orrela dirala, urte azkotaraño osasuna opa dizutet.


Kategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi, Haur eskolak, Izena ematea — Komunikazio Zerbitzua / Servicio de Comunicación — 9 apirila 2019 11:35\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi, Montehermoso Kulturunea — Komunikazio Zerbitzua / Servicio de Comunicación — 5 apirila 2019 12:38\nHarrera Spaichingen Gymnasium ikastetxe alemaneko ikasle eta irakasleei, Vera Cruz ikastetxearekin trukea egiten ari baitira\nKategoriak: Fotonotizia — Etiketak: Estibaliz Canto Kultura Hezkuntza eta Kirol zinegotzi — Komunikazio Zerbitzua / Servicio de Comunicación — 4 apirila 2019 13:59\nGasteizko Udalak harrera egin die gaur Alemaniako Spaichingen Gymnasium ikastetxeko ikasle eta irakasleei, Gasteizko Vera Cruz ikastetxearekin trukea egiten ari baitira Kultur Trukeen programaren barruan.\nHezkuntza, Kultura eta Kirol zinegotzi Estibaliz Cantok hartu ditu, udaletxeko harrera aretoan, eta ondoren bilkuren aretoa bisitatu dute.\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi, Liburuaren Eguna, Udalaren Liburutegien Sarea — Komunikazio Zerbitzua / Servicio de Comunicación — 26 martxoa 2019 10:59\n“Gasteiz kirol-ekitaldi handiak antolatzeko prestatuta dago bertako biztanleak gizarte-ingurumenarekin engaiatuta dauden hiritar aktiboak direlako”\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi — Komunikazio Zerbitzua / Servicio de Comunicación — 22 martxoa 2019 08:54\nEstibaliz Canto zinegotziak “Kirola Hiri Handietan” izeneko nazioarteko biltzarrean azpimarratu du berebizikoa dela kirol-ekitaldi handien antolakuntza guztiontzako kirolaren filosofiarekin uztartzea\nGaur Kultura, Hezkuntza eta Kirol zinegotzi Estibaliz Canto hizlari aritu da atzotik Bartzelonan egiten ari diren “Kirola Hiri Handietan” izeneko nazioarteko biltzarrean, eta, zehazki, “Ekitaldi Handiak” izeneko multzoan hartu du parte.\nEztabaida-mahaiari Kiroletako Estatu Idazkari ohia eta F.C. Barcelonako egungo kirol profesionalen zuzendaria den Albert Soler-ek eman dio hasiera, eta, besteak beste, Triatloiaren Nazioarteko Batasuneko lehendakari Marisol Casadok, Londresko kirolen buru den Simon Cooper-ek, Bartzelonako Diputazioko Kirol diputatu Maite Fandos-ek eta Joko Olinpiarretako batzorde antolatzaileetako proiektuen kudeatzailea den Federica Sechi-k hartu dute parte.\nCantok eredu gisa baliatu du Gasteiz, aurten Saskibaloiko Erreginaren Kopa eta Lauko Finala hartuko baititu, besteak beste.\nHonakoa izan da Cantoren tesi nagusia: “Gasteizen tamainako hiri bat horrelako kirol ekitaldi handiak antolatzeko gai da, batez ere, udal gobernutik guztiontzako kirola sustatzen delako eta gizarte-ingurunean engaiatzen diren hiritar aktiboak ditugulako.”\n“Hau da, –azpimarratu du– kirol ekitaldi handi baten antolakuntzan inbertitzean ezin da norgehiagokak dirauten bitartean eragina izango duten, edo ez duten, ekitaldiak ekartzean bakarrik pentsatu, baizik eta kirol-politika integral baten gailurra izan behar dute ekitaldi horiek. Kirol-politika horren lehen pausoa oinarria zaintzea da, eta ondoren datoz kirol-eskaintza, kirol-instalazioetan inbertitzea, harpidedunak eta zaleak zaintzea eta klubak eta federazioak sortzea; horrek guztiak ahalbidetzen du kirola eta bizi ohitura osasungarriak beren egunerokotasunaren zatitzat dituen hiria eraikitzea”.\nIldo horretan, Cantok adierazi du Gasteiz “Buenos Aires, Londres edo Bartzelonarekin alderatuta hiri txikia dela bere handitasunean eta, hala ere, esperientzia handia hartu duela azken urteotan arrakasta handia eta itzulkin soziala ekarri duten kirol ekitaldiak antolatzen”, gero, kirolen arduradunak nabarmendu du hori posible dela “hainbat hamarkadaz geroztik lan handia egin delako kirola zio eta helburu dituen hiria eraikitzeko”.\n“Horren ondorioa daharpidedunentzako txartelak eskaintzen dituzunean 95.000 pertsonak izena ematea; kirol-instalazioak dituzten 14 gizarte-etxe eraikitzen dituzunean horiek goraino betetzea; ekitaldiak ekartzeko inbertsio publiko-pribatu bat egiten duzunean instituzioak eta erakundeak antolakuntzan sartzea eta jendeak ekitaldiak betetzea; baina, batez ere, azpimarragarriena da ekitaldi horiek hirian uzten dutela arrastoa, eta bizimodu osasungarri eta betea garatzeko bidea irekitzen dutela”. “Hori da nire iritziz Gasteizen sekretua”, laburbildu du.\nBestalde, Cantok azpimarratu du zeinen garrantzitsua den, hiritarrei begira, ekitaldiak antolatzen direnean inbertsio publikoari dagokionean guztiz gardena izatea: “Izan ere, ez bagara gai inbertitutako euro bakoitzaren itzulkina azaltzeko eta irabaziak erakusteko, azkenean, beren hiria Monopoly-joko bihurtu delako sentipena izaten dute hiritarrek eta ez benetako ekitaldiak direlakoa. Horretarako, garrantzitsua litzateke hiriok inbertsioak zenbatesteko irizpide objektiboak ezartzea, ekitaldiak antolatzean ekitaldi-hiri binomioko bi aldeek probetxu argia ateratzea ardatz izan dadin”.\n“Zentzu horretan, –jarraitu du– ezinbestekoa zen Erreginaren Koparen eta Lauko Finalaren aldeko apustua egitea, desberdinak baina hiriarentzat oso garrantzizkoak diren zenbait arrazoi direla medio. Lauko Finalak izango duen itzulkina begi bistakoa da: jende-kopurua, nazioartean hiria ezagutarazteko aukera eta abar. Saskibaloiko Erreginaren Kopari dagokionean, ekitaldi horren garrantzia emakumezkoen kirola ikusaraztean eta indartzean zetzan; hau da, ez genuen ekitaldiak irauten zuen bitartean soilik igarriko zen eragina lortu nahi, baizik eta diziplinaren etorkizuna aldatuko zuena, emakumezko kirolariak gaur egun oraindik ere neskato eta mutikoei falta zaizkien erreferente bihurtuko dituena”.\n“Hala, kirol ekitaldiaren emaitza zehatzak gutxienekoa izan beharko luke administrazio publikoarentzat, funtsezkoena ekitaldi horiek kuantitatiboki eta kualitatiboki neur daitekeen itzulkin soziala uzteko ahalmena izatea baita. Eta uste dut onura lortzea ez dela inoiz posible izango hiriak ez badu kirola oinarri-oinarritik lantzen”, aipatu du amaitzeko.\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi — Komunikazio Zerbitzua / Servicio de Comunicación — 14 martxoa 2019 14:12\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi, Irati Ironiza, Montehermoso Kulturunea — Komunikazio Zerbitzua / Servicio de Comunicación — 12:24\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi, José Uruñuela Udal Dantza Kontserbatorioak, Luis Aranburu Musika Eskolak — Komunikazio Zerbitzua / Servicio de Comunicación — 5 martxoa 2019 11:21\nKultura eta kirolerako dirulaguntzen oinarriak onetsi dira\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi — Komunikazio Zerbitzua / Servicio de Comunicación — 1 martxoa 2019 12:03\nLegegintzaldi honetan sortu zen kultura-dirulaguntzen lerroa, 100.000 eurorekin, eta pixkanaka handitzen joan da, legegintzaldi honetan 192.000 eurora iritsi arte\nGaur, Estíbaliz Cantok zuzentzen duen Kultura, Hezkuntza eta Kirol Sailak proposatuta, Tokiko Gobernu Batzarrak onetsi ditu 2019ko kirol-dirulaguntzetarako deialdi orokorrak, bai eta aurtengo kultura-proiektuei eta finkatutako ekitaldi eta jaialdiei laguntzeko deialdia ere.\n2019an egitekoak diren kultura-proiektuei eta finkatutako ekitaldi eta jaialdiei diruz laguntzeko deialdiak 192.000 euroko zuzkidura izango du aurten.\nKontuan hartu behar da 2016an sortu zela partida, 100.000 eurorekin, eta geroago handitzen joan dela: 150.000 euro, 2017an; 175.000 euro, 2018an; eta, azkenik, 192.000 euro, aurten. Cantok adierazi duenez, “apustu argia egin dugu gure herritarrei zuzenduriko izaera irekiko ekimenen laguntzarako, udal-jardueraren osagarria den kultura-sustapen, -sorkuntza, -prestakuntza eta -hedapena baitakarte”. Ildo horretan, ziurtatu duenez, “kultura-eragileekiko gure konpromisoetako bat izan da udal-laguntzaren apustu bat egitea, esperientzia berrietarako zein funtzionatzen duten esperientzietarako; horrexegatik egin dira pixkanakako igoerak, eta horiek, gainera, Kulturako Plan Estrategikoaren filosofiari eta helburuekin batera doaz”.\nIaz, 36 proiektuk jaso zituzten dirulaguntza horiek.\nBestetik, Kirol Zerbitzuak proposatuta, Batzarrak onetsi ditu 2019rako kirol-dirulaguntzetarako oinarri espezifikoak eta deialdia, 352.000 euro zenbatekoarekin (azken urteotan egonkor iraun du zenbatekoak).\nUdalak udalerriko irabazi-asmorik gabeko erakundeei kirol-jarduerak antolatzen lagundu ohi die, batez ere aisialdiarekin eta herritarren partaidetzarekin lotutakoak, bi helbururekin: batetik, talde pribatuek Gasteizko herritarrentzako kirol-eskaintza hobetu dezaten sustatzea; bestetik, kirol-erakundeei beren jarduera gauzatzen laguntzea, elkarteetan oinarritutako egitura horiek jarraitzea, egonkortzea eta haztea bermatzeko ahal den neurrian, udalerriaren interesekoak direlakoan, bai planteamenduagatik beragatik bai haien ekintza eta helburuengatik.\nIldo horretan, iaz, 169 dirulaguntza eman zitzaizkien 73 elkarteri, eta “eragin positiboa izan zuten hirian eta herritarrengan”, esan du Cantok amaitzeko.\nAra Malikian Gasteizera itzuliko da bihar, eta Principal antzokia beteko du\nKategoriak: Prentsa oharrak — Etiketak: Estibaliz Canto Kultura Hezkuntza eta Kirol zinegotzi — Komunikazio Zerbitzua / Servicio de Comunicación — 08:54\nKultura, Hezkuntza eta Kirol zinegotzi Estíbaliz Cantok Ara Malikian biolin-jotzaile birtuoso ospetsuak emango duen kontzertuaren aurkezpenean hartu du parte; Gasteiz Ganbara Orkestraren batera emango du kontzertua, bihar, Principal antzokian, Kontzertu Handien Zikloaren barruan.\nGasteiz Ganbara Orkestraren zuzendari Iker Sánchez ere izan da aurkezpenean; zikloan hirugarrenez jarraian hartuko du parte taldeak.\nZinegotziak nabarmendu duenez, “kontzertu estrategikoa da Kontzertu Handien Zikloa berritzeko ahaleginean, proposamen berritzaileak aurkeztuz musika klasikoa publiko zabalarentzat erakargarria izan dadin lortu nahi baitugu“.\nPrentsaurrekoarekin batera, 30 ikuslek Ibañez de Matauco antzokian egiten ari zen entsegua ikusteko aukera izan dute. Kontzertua 20:30ean hasiko da.


Zeintzuk anaplasma espezie aurki ditzakegu basabereetan? – Animalien Osasuna\nZeintzuk anaplasma espezie aurki ditzakegu basabereetan?\n2016-04-08 2017-01-05 neikertecnalia Argitalpenak, Blog\nBasabereak kaparrek transmititutako gaixotasun anitzen ostalariak dira. Baina Anaplasma spp-ak basabereetan duen prebalentzia eta aniztasunari buruzko informazio gutxi dago. Ikerketa honetan RT-PCR teknika erabili dugu Anaplasma espezien banaketa aztertzeko. Honetarako, Asturias eta Euskal Autonomia Erkidegoko 625 abereren bare laginak erabili ditugu (137 zerbido, 227 basurde eta 261 haragijale).\nZerbidoetan Anaplasma phagocytophiluma nagusi bada ere, basurde eta haragijaleen lagin guztietan ordea espezie hau ez zen agertu. Anaplasma marginalek abelgorrian eragina du eta Anaplasma ovisek ardi-aziendan. Bi Anaplasma intraeritrocitario hauek ez ziren zerbidoetan agertu, bai ordea beste espezie batzuk, zeintzuk animali bakan batzuetan eragina duten soilik: Anaplasma centrale orkatz eta orein banatan eta Anaplasma bovis 4 orkatzetan. Bestalde, teknika molekularren erabilerak, berria izan litekeen Anaplasmataceae espezie baten sekuentzia genetiko berriak identifikatzea posible egin du. Hori horrela, azkonar baten, Ehrlichia sp. berri bat aurkitu genuen, zeinen 16S rRNA genearen sekuentziak (1392 nt sekuentziatuak) sekuentzia hurbilenarekin (Ehrlichia chaffeensis) %97,3-ko homologia zuen soilik. Ikerketek aurrera egin beharko lukete, espezie honen identitatea eta garrantzia argitzeko, eta etxe-haragijaleei eraginik egiten dion frogatzeko.\nAbere espezie bakoitzean, anaplasmen presentzia eta kaparren infestazioaren arteko harreman estua dago. Adibidez, zerbidoetan jasotako kapar nagusia Ixodes ricinus izan zen, Europako A. phagocytophilum bektoretzat hartzen dena. Basurdeetan, Dermacentor espezieak izan ziren nagusiak eta Ixodes hexagonus haragijaleetan. Halako ikerketek, Anaplasma espezie ezberdinek, basabereengan eta etxe-abereengan duten eragina ebaluatzen lagunduko digute. Ikerketa hau INIA RTA2011-00008-C02-01/02-k finantziatu du, NEIKER era SERIDA-k ere parte hartu dutelarik.\nEmaitzak hemen argitaratu dira:\nInteresa dutenek artikulu osoa eska diezagukete.\nAnaplasma spp. Basabere kaparrak\nParasitoak, Ivermectina eta 2015.eko Medikuntzako Nobel Sariak